Croatia vs England, FIFA World Cup 2018 2nd Semi Final: England finished second in Group G afteraloss to Belgium -Croatia vs England, FIFA World Cup 2018 2nd Semi Final: इंग्लैंड को 2-1 से हराकर क्रोएशिया फाइनल में - Jansatta\nCroatia vs England, FIFA World Cup 2018 2nd Semi Final: इंग्लैंड को 2-1 से हराकर क्रोएशिया फाइनल में\nCroatia vs England, FIFA World Cup 2018 2nd Semi Final: क्रोएशिया ने बुधवार देर रात खेल गए दूसरे सेमीफाइनल मैच में इंग्लैंड को अतिरिक्त समय तक खिंचे मैच में 2-1 से मात देकर फीफा विश्व कप के 21वें संस्करण के फाइनल में जगह बना ली है।\nजनसत्ता ऑनलाइन Jul 12, 2018 07:00 am\nफीफा वर्ल्ड कप-2018 के दूसरे सेमीफाइनल मैच में क्रोएशिया का सामना इंग्लैंड से हो रहा था। जिसमें क्रोएशिया ने इंग्लैंड को 2-1 से हराकर पहली बार फाइनल में जगह बना ली है।\nCroatia vs England, FIFA World Cup 2018 2nd Semi Final: क्रोएशिया ने बुधवार देर रात खेल गए दूसरे सेमीफाइनल मैच में इंग्लैंड को अतिरिक्त समय तक खिंचे मैच में 2-1 से मात देकर फीफा विश्व कप के 21वें संस्करण के फाइनल में जगह बना ली है। क्रोएशिया पहली बार फाइनल में पहुंचा है जहां उसका सामना रविवार को फ्रांस से होगा। वहीं इंग्लैंड शनिवार को तीसरे स्थान के मैच में बेल्जियम के सामने होगी। तय समय में मैच 1-1 से बराबरी पर खत्म हुआ था इस वजह से मैच अतिरिक्त समय में गया जहां 109वें मिनट में मारियो मांडुजुकिक ने गोल कर क्रोएशिया को जीत दिलाई।\nइंग्लैंड ने पांचवें मिनट में ही पहला गोल कर दिया था। उसके लिए यह गोल कीरान ट्रिपिर ने फ्री किक पर किया। बढ़त लेने के बाद इंग्लैंड के पास दूसरा गोल करने के कई मौके आए लेकिन कप्तान हैरी केन, जेसे लिंगार्ड और रहीम स्टर्लिग मौकों को भुना नहीं पाए। पहले हाफ का अंत इंग्लैंड के पक्ष में 1-0 के स्कोर के साथ हुआ। दूसरे हाफ में एक गोल से पिछड़ने के बाद उतरी क्रोएशिया ने मैच के 68वें मिनट में गोल कर स्कोर 1-1 से बराबर कर दिया। क्रोएशिया के लिए यह गोल ईवान पेरीसिक ने किया। उन्होंने सिमे वसाल्जको के पास पर गेंद को नेट में डाल अपनी टीम को बराबरी दिलाई। इसके बाद तय समय में कोई गोल नहीं हो सका और मैच का नतीजा अतिरिक्त समय के दूसरे हाफ में आया।\nCroatia vs England Match in English\n68’ Ivan Perisic\n109’ Mario Mandzukic\n5’ Kieran Trippier\nCroatia vs England, FIFA World Cup 2018 2nd Semi Final:\n02:19 (IST) 12 Jul 2018\nफाइनल में पहुंच क्रोएशिया ने रचा इतिहास\nक्रोएशिया ने आज का मैच जीतकर इतिहास रच दिया है। दूसरी बार सेमीफाइनल खेल रही यह टीम पहली बार फाइनल खेलेगी। पिछली बार सेमीफाइनल मुकाबले में जिस फ्रांस की टीम से हारकर क्रोएशिया बाहर हो गई थी उसी टीम के साथ उसे फाइनल खेलना है। ऐसे में उसके पास पुराना हिसाब चुकता करने का मौका होगा।\nDrink it in #CRO fans - you are in the #WorldCupFinal! #CROENG // #WorldCup pic.twitter.com/dAJkUMxMqf\n02:09 (IST) 12 Jul 2018\n2-1 से मुकाबला जीत क्रोएशिया फाइनल में\nरेफरी ने फाइनल विसिल बजा दी है। क्रोएशिया ने मैच 2-1 से जीत लिया है। इंग्लैंड का फाइनल खेलने का सपना टूट चुका है। क्रोएशिया फीफा विश्व कप के फाइनल में पहुंचने वाला 13वां देश बन गया है।\n🇭🇷🆚🏴FINALEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEEE!#BeProud #FlamingPride #Family #CROENG #WorldCup #Vatreni🔥 pic.twitter.com/bqwLqdT429\n— HNS | CFF (@HNS_CFF) July 11, 2018\n02:04 (IST) 12 Jul 2018\nएक्स्ट्रा टाइम का 30 मिनट खत्म\nएक्स्ट्रा टाइम के 30 मिनट बीत चुके हैं। क्रोएशिया ने शानदार तरीके से 2-1 की बढ़त बना ली है।4मिनट का इंजुरी टाइम जोड़ा गया है। देखना होगा कि इंग्लैंड वापसी कर पाता है या नहीं।\n01:54 (IST) 12 Jul 2018\nक्रोएशिया ने दागा दूसरा गोल, मुश्किल में इंग्लैंड\nदूसरे हाफ में क्रोएशिया ने दूसरा गोल दाग दिया। इस गोल के साथ क्रोएशिया ने मजबूत बढ़त बना ली है। यह गोल मैच का निर्णायक गोल भी हो सकता है। मारियो मांजुकिक ने क्रोएशिया के लिए दूसरा और बेहद महत्वपूर्ण गोल दागा।\nM A N D Z U K I C !#CRO GOAL!#CROENG 2-1!#WorldCup pic.twitter.com/aXobLdPwJE\n01:45 (IST) 12 Jul 2018\nएक्स्ट्रा टाइम का पहला हाफ खत्म, किसी को बढ़त नहीं\nएक्स्ट्रा टाइम का पहला हाफ खत्म हो चुका है। लेकिन मैच अभी भी निर्णायक स्थिति में नहीं है। दूसरे हाफ में भी अगर कोई गोल नहीं होता है तो मैच का फैसला पेनाल्टी शूटआउट से होगा।\n15 more minutes to go, but there's nothing between these teams... #CROENG // #WorldCup pic.twitter.com/IBAXUARWLo\n01:37 (IST) 12 Jul 2018\n7वें मिनट में गोल कर सकता था इंग्लैंड\nसातवें मिनट में इंग्लैंड को कॉर्नर मिला। इंग्लैंड यहां गोल कर सकता था। उसने गोलकीपर को भी बीट कर दिया था लेकिन ऐसे में क्रोएशिया के लिए पेरिसिक रक्षक के रूप में सामने आए। उन्होंने गोल रोककर क्रोएशिया को राहत की सांस लेने का मौका दिया।\n01:31 (IST) 12 Jul 2018\nअतिरिक्त समय का खेल शुरू\nअतिरिक्त समय का खेल शुरू हो चुका है।\n01:22 (IST) 12 Jul 2018\nएक्स्ट्रा टाइम में पहुंचा मुकाबला\n90 मिनट में खेल का फैसला नहीं हो पाया है। मैच अतिरिक्त समय में पहुंच चुका है। 30 मिनट के एक्स्ट्रा टाइम में भी अगर निर्णायक स्थिति नहीं बनती है तो पेनाल्टी शूटआउट से मैच का फैसला किया जाएगा।\nExtra-time...The second time for #ENG The third time for #CRO This #WorldCup just doesn't relent. #CROENG pic.twitter.com/M04Hmy6DIk\n01:20 (IST) 12 Jul 2018\n90 मिनट का खेल खत्म\n90 मिनट का खेल खत्म हो चुका है। पहले हाफ में बढ़त बनाने के बाद इंग्लैंड की टीम उसे डिफेंड नहीं कर पाई। क्रोएशिया ने जवाबी गोल दाग दिया। फिलहाल, 90वें मिनट में इंग्लैंड को फ्री किक मिला है। ट्रिपियर फिर से किक लगाने को तैयार हैं। लेकिन इंग्लैंड फ्री किक का फायदा नहीं उठा पाया।3मिनट का इंजुरी टाइम भी खत्म।\nSome more numbers for you. #CROENG // #WorldCup pic.twitter.com/XzqStvUw5H\n01:06 (IST) 12 Jul 2018\nआक्रामक हो रहा है क्रोएशिया\nबराबरी का गोल करने के बाद क्रोएशिया लगातार हमलावर हो रहा है। इंग्लैंड की टीम अब दबाव महसूस कर रही है। क्रोएशिया ने इस बीच गोल के एक-दो मौके जरूर बनाए लेकिन गोल नहीं हो सका।\nGame on in Moscow! #CROENG // #WorldCup pic.twitter.com/tnh1ryIqNF\n00:58 (IST) 12 Jul 2018\nपेरिसिक ने दागा इक्वलाइजर गोल, 1-1 से बराबर मुकाबला\nआखिरकार इवान पेरिसिक ने गोल कर ही दिया। बहुत देर से वापसी की कोशिश कर रही क्रोएशिया को आखिरकार बड़ी राहत मिली। 68वें मिनट में लगे इस गोल ने क्रोएशिया को मैच में वापस ला दिया है। मुकाबला 1-1 से बराबर हो गया है।\n#CRO GOAL! Ivan Perisic equalises for @HNS_CFF! #CROENG 1-1 // #WorldCup pic.twitter.com/towJ9r9MNe\n00:55 (IST) 12 Jul 2018\nलगातार संघर्ष कर रही है क्रोएशिया की टीम\n64वें मिनट में पेरिसिक ने बहुत पॉवरफुल किक लगाई थी लेकिन इंग्लिश गोलकीपर ने गेंद रोक लिया। मैच में वापसी करने के लिए क्रोएशिया ने कोशिशें तेज कर दी हैं। समय भी अब ज्यादा नहीं बचा है।\n00:45 (IST) 12 Jul 2018\nगोल करने की कोशिशें तेज कर रहा क्रोएशिया\n54 मिनट का खेल खत्म हो चुका है। 54वें मिनट में क्रोएशिया ने कॉर्नर हासिल किया लेकिन इंग्लैंड ने उसका कोई फायदा नहीं लेने दिया। 56 वें मिनट में इंग्लैंड को कॉर्नर मिला। हैरी केन के पास एक बार फिर गोल करने का मौका था। लेकिन वह इसे भुना नहीं पाए।\n00:35 (IST) 12 Jul 2018\nदूसरे हाफ का खेल शुरू\nदूसरे हाफ का खेल शुरू हो चुका है। पहले हाफ में गोल करने के बाद इंग्लैंड पर दबाव कम है। वहीं क्रोएशिया को फाइनल में पहुंचने के लिए इस हाफ में वापसी करनी ही होगी।\n00:29 (IST) 12 Jul 2018\nपहले हाफ में लीड करने के बाद6में से5बार जीता है इंग्लैंड\nफीफा विश्व कप में यह सातवां मौका है जब इंग्लैंड की टीम नॉकआउट मैच में हाफ टाइम में लीड कर रही है। पिछले6मौकों में से5मौकों पर उसने जीत दर्ज की है। इसके अलावा ट्रिपियर डेविड बेकहम के बाद पहले ऐसे खिलाड़ी बन गए हैं जिन्होंने फ्री किक पर डाइरेक्ट गोल स्कोर किया है। डेविड बेकहम ने यह कारनामा 2006 में इक्वाडोर के खिलाफ किया था।\nKey stats: 👉 #ENG are leading at half time for the seventh time ina#WorldCup knockout match. Of the previous six they have won five👉 @trippier2's goal is the first scored fromadirect free-kick by #ENG at the World Cup since David Beckham vs Ecuador in 2006#CROENG pic.twitter.com/hzGaUoCgPe\n00:17 (IST) 12 Jul 2018\nपहला हाफ खत्म, 1-0 से आगे इंग्लैंड\nपहले हाफ का खेल खत्म हो चुका है। यह हाफ पूरी तरह से इंग्लैंड के नाम रहा। मैच शुरू होने के 10 मिनट के अंदर ही गोल करने के अलावा उसने क्रोएशिया के गोल पोस्ट पर लगातार आक्रमण जारी रखा। इंग्लैंड ने गोल करने के कई मौके बनाए। जबकि, क्रोएशिया अपने पहले गोल के लिए जद्दोजहद कर रहा है। पहले हाफ के आखिर में क्रोएशिया इंग्लैंड के गोल पोस्ट तक पहुंचा जरूर था लेकिन इंग्लैंड की रक्षा पंक्ति ने उनके गोल करने के मंसूबे कामयाब नहीं होने दिए।\nAdvantage to @England in Moscow...#CROENG // #WorldCup pic.twitter.com/ngkuWV81ie\n00:07 (IST) 12 Jul 2018\nलगातार गोल के मौके बना रहा है इंग्लैंड\nइंग्लैंड ने 35वें मिनट में गोल करने का एक और मौका बनाया था। लेकिन लिंगार्ड गेंद को गोलपोस्ट में नहीं भेज सके। इंग्लैंड के पास गोल करने का यह तीसरा सुनहरा मौका था। इन दोनों मौकों की खास बात ये है कि इसमें गोल रोकने के लिए गोलकीपर को मेहनत नहीं करनी पड़ी। दिशाहीन किक ने इंग्लैंड से यह मौका छीना है।\n00:02 (IST) 12 Jul 2018\nलगातार आक्रामक हो रही है इंग्लैंड\n28 मिनट का खेल हो चुका है। शुरुआती बढ़त बना लेने की वजह से इंग्लैंड का आत्मविश्वास सातवें आसमान पर है। वहीं क्रोएशिया की टीम पर गोल करने का दबाव साफ तौर पर देखा जा सकता है। इंग्लैंड की टीम शानदार प्रदर्शन कर रही है। पासिंग, अटैक और गोल के मौके बनाने में उसका प्रदर्शन काबिले तारीफ है। 29 वें मिनट में एक बार फिर इंग्लैंड की टीम गोल पोस्ट के काफी नजदीक पहुंच गई थी। हैरी केन के पास मौका था कि उसे गोल में तब्दील कर दें। लेकिन वह एक बार और इंग्लैंड के लिए दूसरा गोल करने से चूक गए। क्रोएशियन गोलकीपर ने शानदार डिफेंड किया।\nEnjoying the first 25 minutes, @England fans? #CROENG 0-1 // #WorldCup pic.twitter.com/HTGgaId8oD\n23:54 (IST) 11 Jul 2018\nक्रोएशिया पर दबाव बनाए हुए है इंग्लैंड\n21वें मिनट में क्रोएशिया की गलती से इंग्लैंड ने बॉल जीती। उसके पास दूसरा गोल करने का मौका था। हैरी केन ने गोल पोस्ट की ओर शॉट लगाया लेकिन गेंद गोल पोस्ट की बगल से निकल गई। इंग्लैंड यह मौका चूक गया। क्रोएशिया को संभलने की जरूरत है। ऐसी छोटी-छोटी गलतियां उसके वापसी की राह को कठिन बना सकती हैं।\n23:48 (IST) 11 Jul 2018\nवापसी के लिए क्रोएशिया कर रही संघर्ष\nक्रोएशिया वापसी करने के लिए लगातार जद्दोजहद कर रही है। इस बीच उसे कॉर्नर भी मिला था। लेकिन वह इसका कोई फायदा नहीं उठा पाए।\n23:36 (IST) 11 Jul 2018\n5वें मिनट में ही इंग्लैंड ने दागा गोल, 1-0 से आगे\nपांचवे मिनट में इंग्लैंड को फ्री किक मिली। कीरान ट्रिपिर ने उसे गोल में तब्दील कर इंग्लैंड को मैच के शुरुआत में ही 1-0 की बढ़त दिला दी।\nTHE PERFECT START FOR @ENGLAND!!!@trippier2'S free-kick gives #ENG the lead! #CROENG 0-1 // #WorldCup pic.twitter.com/wbqnt7CqEG\n23:32 (IST) 11 Jul 2018\nरोमांचक होगा मुकाबला!\nफीफा विश्व कप के दूसरे सेमीफाइनल मैच की शुरुआत हो चुकी है। किक ऑफ हो चुका है। आज फिर एक रोमांचक मुकाबला देखने की उम्मीद है।\n23:27 (IST) 11 Jul 2018\nकुछ ही देर में शुरू होगा मुकाबला\nफाइनल में जाने के लिए इंग्लैंड और क्रोएशिया के बीच भिड़ंत कुछ ही देर में शुरू हो जाएगी। दोनों ही फिलहाल दोनों टीमों का राष्ट्रगान हो रहा है।\n22:25 (IST) 11 Jul 2018\nतैयारी में क्रोएशिया\nक्रोएशिया ने सेमीफाइनल तक का रास्ता बेहद ही बेहतरीन प्रदर्शन के साथ तय किया है। उसने डेनमार्क और रूस के खिलाफ पेनाल्टी शूटआउट में जीत हासिल कर अंतिम-4 में जगह बनाई। लगभग 28 साल बाद फीफा विश्व कप सेमीफाइनल में पहुंची इंग्लैंड के खिलाफ जीत हासिल करने के लिए क्रोएशिया की टीम तैयार है।\n22:14 (IST) 11 Jul 2018\n🇭🇷🆚🏴➡ Head-to-head record (W2 D1 L4)🤝 '96 friendly (0:0)❌ '03 friendly (1:3)❌ EURO 2004 (2:4)✅ EURO 2008 qualifier (2:0)✅ EURO 2008 qualifier (3:2)❌ 2010 @FIFAWorldCup qualifier (1:4)❌ 2010 @FIFAWorldCup qualifier (1:5)#BeProud #CROENG #WorldCup pic.twitter.com/wkEXtwdnJe\n22:08 (IST) 11 Jul 2018\nइंग्लैंड के लिए यादगार मौका\nफीफा विश्व कप की जीत का स्वाद इंग्लैंड की टीम एक बार चख चुकी है। उसने 1966 में खिताबी जीत हासिल की थी। उसके बाद हालांकि 1990 में ही अंतिम-4 में जगह बना सकी थी। आज की टीम में शामिल 23 में 17 खिलाड़ियों का जन्म भी उस समय नहीं हुआ था। इस लिहाज से वे इस विश्व कप को यागदार बनाना चाहते हैं।\n22:00 (IST) 11 Jul 2018\nक्रोएशिया का डिफेंस मजबूत\nक्रोएशिया के पिछले दो मैचों से यह साफ जाहिर है कि वह अपना डिफेंस कमजोर नहीं पड़ने देगी और पेनाल्टी शूटआउट की स्थिति में उसकी जीत लगभग निश्चित है, वहीं इंग्लैंड का नेतृत्व करने के लिए उसके पास हैरी जैसा कप्तान है।\n21:54 (IST) 11 Jul 2018\nगोलकीपर : जॉर्डन पिकफोर्ड, जैक बुटलैंड, निक पोप।डिफेंडर : केल वॉकर, डेनी रोस, जॉन स्टोन्स, हैरी मेग्वीर, कीरान ट्रिपिर, गैरी काहिल, फिल जोन्स, फाबिया डेल्फ, एश्ले यंग, ट्रेंट एलेक्जेंडर आरनोल्डमिडफील्डर : एरिक डिएर, जेसे लिंगार्ड, जॉर्डन हेंडरसन, डेले अली, रुबेन लोफ्टस चीकफॉरवर्ड : हैरी केन, रहीम स्टर्लिग, जैमी वार्डी, डैनी वेलबैक, मार्कस रैशफोर्ड।\n21:47 (IST) 11 Jul 2018\nगोलकीपर : डेनिजेल सुबासिक, लोवरो कालिनिक और डोमिनिक लिवाकोविकडिफेंडर : वेद्रन कोलुर्का, डोमागोज विदा, इवान स्ट्रिनीक, डेजान लोवरेन, सिमे वसाल्जको, जोसिप पीवारिक, टिन जेडवेज, डुजे सालेटा कारमिडफील्डर : लुका मोड्रिक, मटिओ कोवाचिक, इवान रेकिटिक, मिलान बाडेल्ज, मासेर्लो ब्राजोविक और फिलिप ब्राडेरिकफॉरवर्ड : मारियो मांजुकिक, इवान पेरीसिक, निकोला कालिनीक, एंद्रेज करामारिक, मार्को पीजासा और एंटे रेबिक


पाक मॉडल कंदील की मौलवी संग सेल्फी हुई वायरल - Inkhabar\nपाकिस्तान की खूबसूरत मॉडल और एक्टर कंदील बलोच एक बार फिर चर्चा में हैं. इस बार वह अपनी और मुस्लिम धर्मगुरू मुफ्ती कावी की सेल्फी को लेकर काफी सुर्खियां बटोर रही हैं. जी हां, कंदील ने अब्दुल कावी के साथ सेल्फी ली और उसे फेसबुक और ट्वीटर पर शेयर किया. इतना ही नहीं उन्होंने एक वीडियो भी सोशल साइट्स पर पोस्ट की है.\nइस्लामाबाद. पाकिस्तान की खूबसूरत मॉडल और एक्टर कंदील बलोच एक बार फिर चर्चा में हैं. इस बार वह अपनी और मुस्लिम धर्मगुरू मुफ्ती कावी की सेल्फी को लेकर काफी सुर्खियां बटोर रही हैं. जी हां, कंदील ने अब्दुल कावी के साथ सेल्फी ली और उसे फेसबुक और ट्वीटर पर शेयर किया. इतना ही नहीं उन्होंने एक वीडियो भी सोशल साइट्स पर पोस्ट की है.\nकंदील की मौलाना के साथ सेल्फी की वजह से सोशल मीडिया में काफी हलचल मची हुई है. पाकिस्तानी मॉडल ने तो यहां तक कह दिया कि उन्हें मुफ्ती ने प्रपोज किया था. यूजर्स कंदील की इन तस्वीरों में तरह तरह के कमेंट्स भी कर रहे हैं. कुछ तस्वीरों में कंदील ने मौलवी साहब की टोपी पहनी है.\nकंदील ने जो तस्वीरें और वीडियो पोस्ट की हैं उनमें वह मौलवी के काफी करीब बैठी नजर आ रही हैं. कंदील का कहना है कि मुफ्ती साहब ने उन्हें होटल में इफ्तार के लिए बुलाया था. वहीं फोटो को लेकर मौलवी साहब का कहना है कि कंदील उनकी बेटी जैसी है और वह उन्हें सही रास्ते में लाना चाह रहे थे.


दुर्भाग्य बढ़ाने वाले योग - ज्योतिष उपाय\nघर में गंदगी, सीलन, जाले और धूल बढ़ने लगे तो नकारात्मकता बढ़नी शुरू हो जाती है. धूल, मिट्टी और गंदगी मैं नकारात्मक उर्जा को सोखने की शक्ति होती है. हर कार्य में विध्न आने लगते है. बीमार रहने लगते है. धन का नुक्सान होता है. नौकरी-व्यापार मैं हर रोज नई मुसीबतें खड़ी हो जाती हैं.\nज्योतिष में धूल, मिट्टी का संबंध मंगल ग्रह से माना जाता है. घर में ज्यादा धूल होना अक्सर समस्या का कारण बनता है. परिवार में मतभेद होने लगते हैं. तनाव और अलगाव की नौबत आ जाती है. घर के लोगों में आपसी कलह बढ़ने लगता है. घर के लोगों में रक्त संबंधी समस्या अचानक आ जाती है.\nभूमि–भवन संबंधी वाद–विवाद से छुटकारा नहीं मिल पाता. घर में नमक और कपुर मिले हुए पानी का पोछा लगाएं. हर मंगलवार सुबह या शाम सुंदरकांड का पाठ पूर्व दिशा में करें. मंगलवार के दिन घर में बेसन के लड्डू का भोग हनुमान जी को लगाएं और छोटे बच्चों को जरूर खिलाएं.\nघर की दक्षिण दिशा में हनुमान जी का आशीर्वाद मुद्रा का चित्र लगाएं. घर के बार–बार सीलन और गंदगी आने लगे तो समझे की जन्मकुंडली में शनि की स्तिथि ठीक नहीं है. घर में रहने वाले लोगों की सेहत ख़राब रहने लगती है. मुकदमेबाजी और कर्जो की नौबत आ जाती है.\nघर में पर्याप्त सूर्य के प्रकाश की व्यवस्था करें. नित्य सुबह और शाम पूजा स्थल पर दीपक जलाएं. अमावश्या पर पीपल के पेड़ के नीचे सरसों के तेल का दीपक जलाएं. सीलन वाले कमरे में देसी कपूर का लैंप जलाएं. नकारात्मक उर्जा, आर्थिक नुक्सान की संभावना बनी रहती है. आकस्मिक दुर्घटना घटने लगती हैं. धन की बर्बादी होती है.\nघर मैं जहां भी जाले दिखें वहां दीपक और कपूर जलाएं. रोज शाम को घर के हर कमरे मैं गूगल, लोबान की धूप दिखाएं. पूजा के समय तीन बार शंख जरूर बजाएं.


सिर दर्द या माइग्रेन से लेकर अन्य 12 बिमारियों में काम आता है काजू - Sabkuchgyan\nसूखे मेवे सेहत के लिए काफी फायदेमंद माने जाते हैं। इसमें कुछ सूखे मेवे भी होते हैं, जिनका उपयोग हम रोजमर्रा के खाने में भी करते हैं। चाहे वह मिठाई हो या अन्य व्यंजन! जब नट्स की बात आती है, तो काजू को कैसे भूल सकते हैं? काजू का एक महत्वपूर्ण घटक दुनिया भर में कई तरह से उपयोग किया जाता है। काजू का इस्तेमाल कई मिठाइयों में स्वाद और सजावट के लिए किया जाता है। भारत में काजू का इस्तेमाल मसालेदार खाने का स्वाद बढ़ाने के लिए भी किया जाता है। काजू का सेवन सिर्फ खाने तक ही सीमित नहीं है, शरीर की कई समस्याओं को कम करने में भी काजू महत्वपूर्ण है\nकाजू के नियमित सेवन से कई स्वास्थ्य समस्याओं से बचा जा सकता है। काजू में कैल्शियम, मैग्नीशियम, फाइबर और आयरन के गुण होते हैं। इसलिए काजू को सूखे मेवों का राजा माना जाता है। काजू शरीर के लिए बहुत फायदेमंद होते हैं। काजू के नियमित सेवन से कई तरह के फायदे होंगे। रोजाना थोड़ी-थोड़ी मात्रा में काजू खाने से न सिर्फ शरीर को ऊर्जा मिलती है बल्कि कई तरह की बीमारियां भी हमसे दूर रहती हैं\n1) काजू प्रोटीन, विटामिन बी, सी, के से भरपूर होते हैं। काजू पोटेशियम और मैग्नीशियम से भी भरपूर होता है। काजू खाने से एनर्जी बढ़ती है और कई बीमारियों से बचाव होता है।\n2) काजू दिमाग की कार्यक्षमता में सुधार करता है। इसलिए दिमाग को होशियार बनाने के लिए नट्स खाना ज्यादा फायदेमंद होता है। काजू खाने से छोटे बच्चों के दिमाग का विकास अच्छा होता है और समझने की शक्ति भी बढ़ती है। इसलिए बच्चों को नियमित रूप से काजू खिलाना चाहिए।\n3) काजू खाने से याददाश्त और एकाग्रता में सुधार होता है। साथ ही काजू में मौजूद ऊर्जा अगर माइग्रेन, सिरदर्द का कारण बनती है तो यह 100 प्रतिशत तक कम हो जाती है और समय के साथ घट जाती है।\n4) अगर आप सिर दर्द या माइग्रेन से परेशान हैं तो रोज सुबह खाली पेट4काजू खाएं और उस पर एक चम्मच शहद लें। इससे माइग्रेन का खतरा कम हो जाता है।\n5) काजू भी डिप्रेशन की रामबाण औषधि है। मासिक धर्म के दिनों में होने वाले मिजाज के लिए भी काजू खाना अच्छा होता है। काजू मूड को अच्छा रखने में ज्यादा फायदेमंद होते हैं क्योंकि इनमें आर्यन और ओमेगा3की मात्रा अधिक होती है।\n6) काजू मस्तिष्क में सेरोटोनिन के स्तर को बढ़ाता है और मानसिक स्थिति में भी सुधार करता है। इसलिए मानसिक अस्थिरता वाले लोगों को नियमित रूप से काजू खिलाएं।\n7) काजू में स्वस्थ वसा की मात्रा अधिक होती है। इसलिए नट्स डायबिटीज, ब्लड प्रेशर, मोटापे पर फायदेमंद होते हैं। यह प्रोटीन और विटामिन में भी उच्च है। साथ ही काजू खाने से ब्लड सर्कुलेशन बेहतर होता है और ब्लड प्रेशर को कंट्रोल करने में मदद मिलती है।\n8) काजू मधुमेह और मधुमेह से संबंधित बीमारियों से दूर रहने में मदद करता है।\n9) काजू में मौजूद पोषक तत्व कोशिका के डीएनए की रक्षा करते हैं। इससे कई कोशिकाएं स्वस्थ रहती हैं। अधिक रोगों से मुक्ति दिलाता है\n10) काजू के सेवन से शरीर में कैंसर कोशिकाएं नहीं फैलती हैं। तो लीवर कैंसर और ब्रेस्ट कैंसर जैसी बीमारियां हमसे दूर रहती हैं।\n11) अगर आपको कमजोरी महसूस होती है या कोई काम करने के बाद थकान महसूस होती है तो रोजाना काजू अपने साथ रखें।\n12) काजू अच्छे शारीरिक और मानसिक स्वास्थ्य को बनाए रखने के लिए फायदेमंद होते हैं।


azabgazab, Author at Azab Gazab\nOctober 3, 2021 azabgazab देश विदेश, मनोरंजन\nएनसीबी ने मुंबई से गोवा जा रहे एक क्रूज पर छापा मारकर ड्रग्स पार्टी करते हुए 12 लोगों को हिरासत में लिया है. इन 12 लोगों में9पुरुष और3लड़कियां शामिल हैं.\nक्रूज़ पर चल रही ड्रग पार्टी में NCB की बड़ी कार्रवाई, बड़े अभिनेता के बेटे समेत 8 हिरासत में\nनेशनल क्राइम रिकॉर्ड ब्यूरो ने ड्रग्स के खिलाफ बड़ी कार्रवाई की है. ड्रग पार्टी में शामिल एक बड़े अभिनेता के बेटे समेत कई लोगों को हिरासत में लिया गया है. दरअसल एनसीबी को ख़बर मिली थी कि मुंबई से गोवा जाने वाली एक शिप में ड्रग पार्टी होने वाली है.


बहस-तलब : ‘धर्मयुद्ध’ बनाम दलित-बहुजनों की अपनी लड़ाई | फॉरवर्ड प्रेस\nBy Ramji Yadav रामजी यादव On August 17, 20205Comments Read this article in English\nधर्म और जाति के आधार पर अपने को महान बताने वाले हर आदमी को धर्म और जाति ने अपना क्रूसेडर (धर्मयोद्धा) बना लिया है। इस प्रकार, धर्मसत्ता और जाति व्यवस्था ने एक लंबी ऐतिहासिक प्रक्रिया द्वारा और जीवन-व्यवहार में अपने लिए बिना वेतन के सिपाहियों का एक राष्ट्र ही खड़ा कर दिया है, जिसके भीतर हजारों प्रकार की जटिलताएं बिलकुल गझिनता के साथ मौजूद हैं। हर व्यक्ति अपने खुदाओं के लिए संघर्ष में व्यस्त है। लगता है उसकी अपनी कोई समस्या है ही नहीं। वह उस पर लाद दी गई धार्मिक श्रेष्ठता की लड़ाई लड़ रहा है और पूरी गंभीरता और खूंखारियत के साथ लड़ रहा है। वह जाति की श्रेष्ठता की लड़ाई भी लड़ रहा है और विजय अथवा विजय के भ्रम को बनाए रखने के लिए उन्हीं लोगों का समर्थन लेना चाहता है जो उसे ऐसा ही क्रूसेडर बने रहना देखना चाहते हैं।\nउसके क्रूसेडर बने रहने से उनको बिना लड़े ही सारी जगहों पर विजय मिली हुई है। इसलिए वे उसे बता रहे हैं कि वह वास्तव में किस प्रकार औरों से श्रेष्ठ है। उसकी यश गाथाएं कहां से कहां तक और कैसे-कैसे फैली हुई हैं। उसके पूर्वजों ने किस प्रकार धर्म की रक्षा की है। और उस परंपरा को आगे बढ़ाने का मौका उसे किस प्रकार इतिहास ने दिया है। वह हिन्दू है, पटेल है, पाटिल है, कुशवाहा है, यादव है, राजभर है, पासवान है, प्रजापति है, सोनकर है, वह जाट है, गुर्जर है, राजपूत है, गहरवार है, परमार है, जाटव है, वाल्मीकि है। वह अपनी श्रेष्ठता के लिए लड़ रहा है।\nवह क्षत्रिय होने तक की यात्रा करना चाहता है। वह वीरता की लोककथाओं और मिथकों का एक अंश हो जाना चाहता है। उसमें पराक्रमों और चमत्कारों का एक दुर्निवार आकर्षण है। इसका हिस्सा होने के लिए वह अकेले या सामूहिक रूप से लगातार लड़ रहा है। एक गजब की बात तो यह है कि वह इन सारे उपक्रमों से क्षत्रियत्व तक तो जाना चाहता है लेकिन ब्राह्मणत्व में उसकी कोई दिलचस्पी नहीं है। यह जानते हुए भी कि जाति और वर्ण-व्यवस्था में ब्राह्मण सबसे ऊपर बैठा हुआ है लेकिन वह ब्राह्मण बनने की कोई कोशिश ही नहीं कर रहा है। इसका क्या मतलब हो सकता है? क्या ब्राह्मण, क्षत्रियों से निकृष्ट होता है या फिर वह इतना पूज्य और पवित्र होता है कि उसका पद पाना असंभव है? आखिर लोगों की दिलचस्पी सिर्फ क्षत्रिय बनने में क्यों है? क्या क्षत्रिय बनने में लोगों की दिलचस्पी उनकी लिए क्रूसेडर बनने की आधारभूमि है? क्या धर्म और क्षत्रियों का संबंध इतिहास की कोई अनसुलझी गुत्थी है जिसका कोई आदि-अंत नहीं दिखता।\nभारतीय मिथकों में वशिष्ठ और विश्वामित्र की कहानी है जो ब्राह्मणों और क्षत्रियों के संघर्ष को हमारे सामने रखती है। विश्वामित्र क्षत्रिय हैं और वशिष्ठ ब्राह्मण हैं। दोनों में वर्षों भीषण युद्ध चलता है। ब्राह्मण किसी भी हाल में विश्वामित्र को ब्रह्मर्षि नहीं बनने देना चाहते हैं। ना ही असुर, स्वर्ग के मिथक को तोड़ने के विश्वामित्र के प्रयास को सफल होने देते हैं। कालांतर में क्षत्रिय गाय और ब्राह्मण को बचाने के लिए अपनी जान देते रहते हैं। राम के पूर्वज दिलीप द्वारा एक गाय के बचाने की कहानी पाठ्यक्रमों में पढ़ाई जाती रही है और स्वयं राम ने एक ब्राह्मण के लड़के की मृत्यु का दोषी मानकर शंबूक की हत्या कर दी थी। विश्वामित्र, राम-लक्ष्मण के प्रारंभिक गुरु हैं लेकिन राम के मंत्री वशिष्ठ हैं। ये कहानियां क्षत्रियों के शिफ्टिंग की कहानियां हैं। क्षत्रिय उत्तरोत्तर ब्राह्मणवत्सल बनते दिखते हैं लेकिन उनमें ब्राह्मण बनने की रत्ती भर भी ललक नहीं दिखती है। वे मानसिक रूप से ब्राह्मणों की अधीनता स्वीकारते चलते हैं। इन कहानियों के बहुत आगे आज के आधुनिक दौर में भी लोगों में क्षत्रिय बनने की ललक है लेकिन उन्होंने मानसिक रूप से ब्राह्मणों की अधीनता स्वीकार कर ली है।\nधर्मयुद्ध या श्रेष्ठतावाद को बनाए रखने की सुनियोजित साजिश?\nमेरा मानना है कि ऐसा कोई बुरा काम नहीं जिसे ब्राह्मण वर्ग न करता हो। व्यापार, सूदखोरी, वेश्यावृत्ति, दलाली, हत्या, बलात्कार, चोरी, डकैती, झूठ, बेईमानी और पाखंड सब कुछ उसके लिए उतना ही सरल है जितना मीठा बोल कर किसी की जेब से पैसा निकलवाना। लेकिन फिर भी उसने अपने दर्जे को बचाए रखा। मुझे लगता है कि इस मामले में ब्राह्मणों ने बहुत कुशल रणनीति अपनाई है। एक तो उसने सब कुछ करके भी स्वयं को अपराधबोध से मुक्त रखा और दूसरे उन्हीं कामों के लिए गैर ब्राह्मणों को अपराधबोध के दलदल में लगातार धकेलता गया। जो अपराध करने के बावजूद उसके बोध से मुक्त रहेगा, उसका नैतिक बल बचा रहेगा, लेकिन जिसने जरा सा भी गलत काम कर दिया हो और उसे लगातार अपराधबोध के दलदल में धकेल दिया जाय तो वह नैतिक रूप से कमजोर होता जाएगा। और ब्राह्मण तो पैसा लेकर यह काम करता रहा है। पैसा लेकर लोगों को अपराधबोध के दलदल में धकेलते रहना कितना भयावह है इसकी कल्पना भी दारुण है लेकिन ब्राह्मण यह हमेशा करता आया है। गांव में किसानों और चरवाहों के एकाध पशु, खूंटे में बंधे हुए रस्सी से घुटकर या प्यास से मर जाते रहे हैं। इस बात पर ब्राह्मण उस किसान या चरवाहे को ‘हत्यारी’ लगवाता था और दस-पंद्रह दिन भीख मांगकर खाने की सजा दिलवाता था। कभी-कभार बिल्ली आदि के मर जाने पर जजमानों से सामर्थ्यानुसार सोने या चांदी की बिल्ली बनवाकर हड़प लेता था लेकिन यदि बिल्ली को मारने वाला उसका अपना बेटा होता तो उसे बेदाग छोड़ते हुए कहता कि बिल्ली भवसागर से मुक्त हो गई। इन सब घटनाओं से हमें क्या सबक मिलता है?\nहम पाते हैं कि ब्राह्मण हमेशा से लोगों पर इस तरह के मानसिक हमले करता रहा है। उसका सबसे बड़ा उद्देश्य शेष समाजों को नैतिक रूप से कमजोर करना रहा है क्योंकि शेष समाज ही उसका उपजीव्य रहा है। शेष समाज से ही उसका अस्तित्व है। यही नहीं, शेष समाज की मूर्खता में ही उसका सुरक्षित अस्तित्व है इसलिए वह शेष समाज को मानसिक रूप से अधिकाधिक कमजोर करता रहा है। धीरे-धीरे शेष समाज उसका इस कदर मुखापेक्षी होता गया कि वह सरेआम शेष समाज का अपमान करता लेकिन शेष समाज उसे सम्मान ही समझता रहा। इसका सबसे बड़ा उदाहरण तो छत्रपति शिवाजी हैं। सही मायने में यह ब्राह्मण पर निर्भरता का सबसे शर्मनाक इतिहास है जो यह बताता है शरीर चाहे कितना ही बलशाली हो या बघनखा (नुकीला हथियार) कितने भी कौशल से चला लिया जाए लेकिन जब दिमाग की नसें सूख जाती हैं तो माथा ऊंचा करने के लिए ब्राह्मण की जरूरत पड़ती है। भले ही वह पैर के अंगूठे से तिलक करे।\nमुझे लगता है कि क्षत्रियत्व की भूख के चलते शिवाजी जैसा कुशल, संवेदनशील, दृढ़ और दूरदर्शी व्यक्तित्व भी सांप्रदायिक राजनीति का आइकॉन बनने को अभिशप्त हुआ। और कालांतर में क्षत्रिय बनने की भूख ने ही बहुजनों को ब्राह्मणवाद का क्रूसेडर बना दिया। जबकि देखा जाय तो शिवाजी को किसी ब्राह्मण से सर्टिफिकेट लेने की कोई जरूरत थी ही नहीं। वे एक कद्दावर शासक थे जिन्होंने महाराष्ट्र की सामाजिक स्थिति को बदलकर रख दिया। उनकी योग्यता स्वाभाविक रूप से एक योद्धा की थी लेकिन वे अपने आपको ब्राह्मणवाद के चंगुल से नहीं बचा पाए। ऐसा लगता है कि भारत के बहुजनों के पूर्वज लगातार उन बंधनों को सहज ही स्वीकार करते रहे जो उन्हें अपनी जाति का क्रूसेडर तो बना देता था लेकिन उनमें कोई ऐसी चीज़ पैदा नहीं होने देता था जो भविष्य में उनके वंशजों को लाभ पहुंचाए। लेकिन इस धर्मयुद्धवाद का परिणाम कितना घातक है उसकी ओर ध्यान देने की जरूरत है। उसके नफे और नुकसान की ओर तो ध्यान देने की जरूरत तो है ही लेकिन सबसे ज्यादा इस बात पर ध्यान देने की जरूरत है कि वास्तव में उसका नफा कौन खा रहा है और उसका नुकसान कौन भुगत रहा है?\nइसका नफा खा रहे हैं वे लोग जो अपने आपको सबसे बड़ा और ऊंचा साबित करते हैं, जो अपने आपको को सबसे पवित्र और सबसे दिमागदार साबित करते हैं। जो अनिवार्यतः परजीवी हैं लेकिन उसका उन्हें रत्तीभर भी अपराधबोध नहीं है। जो भले ही आपके संघर्ष में नकारात्मक भूमिका निभाते हों लेकिन आपके हर विमर्श में मुंह घुसाये चले आते हैं। उनकी योग्यता की जांच हो तो उनकी सारी पोल-पट्टी खुल जाएगी। खुली प्रतियोगिता से वे घबराते हैं। वे लोग पूरे देश को क्रूसेडर बनाकर उसके फल का उपभोग कर रहे हैं। क्रूसेडर जनता दंगे कर रही है, मॉब लिंचिंग कर रही है, अपने लोगों के घर जला रही है, हताश हो रही है और आत्महत्या कर रही है। एनकाउंटर में मारी जा रही है। अपने दिमाग पर किए जाने वाले हर प्रहार से वह बेजार और बेसुध है। उसका मानस इतना कमजोर है कि वह अपने भविष्य को लेकर जरा भी चिंतित नहीं है। वह अपनी भूख में घीसू-माधव बनी नज़र आ रही है। आप चाहे उनकी कितनी भी अच्छी-बुरी व्याख्याएं कर लीजिये लेकिन वास्तविकता यही है। मैं जब मनरेगा में फर्जी जॉब कार्ड के जरिये एक चौथाई मजदूरी पाकर भी खुश होने वाले लोगों को देखता हूं तो कलेजा फटकर रह जाता है, लेकिन क्या कर सकता हूं – उन लोगों को जिन्हें मनरेगा के डकैतों ने इतना कमजर्फ बना दिया है कि वे एक सरकारी योजना में अपने नाम का गलत इस्तेमाल भी इसलिए बर्दाश्त करने को लालयित हैं क्योंकि उन्हें इसके एवज में कुछ रुपए मिल रहे हैं। वह इसे अपना अधिकार समझे न समझे लेकिन सरकार और सरकार में बैठे लोगों की नेमत जरूर मानता है। वह यह सोच ही नहीं पाता कि यह घपला कितनी भयानक दुनिया बना रहा है। यह परिदृश्य ऐसे घीसू-माधवों की एक विशाल और दयनीय दुनिया बनाए जा रहा है जिन पर तरस खाकर चवन्नी फेंकने वाले ‘उदार’ जमींदारों की कतारें बढ़ती जा रही है। उनका वर्चस्व और शिकंजा लगातार मजबूत होता जा रहा है।\nयह भी पढ़ें : डॉ. आंबेडकर और मिथकीय धर्मशास्त्र\nऐसे में सबसे बड़ा घाटा यह हुआ कि क्रूसेडर बहुजनों ने अपने तकलीफ़ की कहानियां नहीं लिखीं। वे उत्पीड़ित भले रहे हों लेकिन उनके पास उत्पीड़ितों की भाषा नहीं थी, बल्कि वे लगातार उत्पीड़कों की भाषा बोलते रहे। उन्होंने वही किया जो उत्पीड़क करते थे। कहने का तात्पर्य यह है कि वे धर्म की रक्षा करते रहे लेकिन धर्म की शिकार मानवता की ओर उन्होंने देखा ही नहीं। उन्होंने स्त्रियों की चीख नहीं सुनी। उन्होंने परत-दर-परत शोषण के शिकार लोगों की ओर ध्यान नहीं दिया। यहां तक कि उन्होंने अपने ऊपर भी ध्यान नहीं दिया। उनके नारे बड़े डरावने थे और दरअसल ये नारे उनके अपने नहीं थे बस आवाज़ भर उनकी अपनी थी। अपनी इस ज़ोरदार चीख और आवाज़ को उन्होंने रोटी और रोजगार की मांग करते लोगों की लड़ाई में इस्तेमाल नहीं किया बल्कि इस आवाज़ को उन्होंने ऐसी जगहों पर जाया किया जहां उन्हें कुछ हासिल नहीं हुआ। जहां उनका कोई सम्मान नहीं हुआ। जो उनकी लड़ाई थी ही नहीं।\nएक उदाहरण के तौर पर मैं कह सकता हूं कि कल्याण सिंह ने राममंदिर के लिए बाबरी मस्जिद को टूट जाने दिया। इससे उन्हें क्या हासिल हुआ। उनकी लोधी जाति आज कहां है। क्या कल्याण सिंह को मंदिर के भूमिपूजन का निमन्त्रण मिला? विनय कटियार इतना दहाड़ते थे, उनका क्या हुआ? क्या वे बुलवाए गए? उमा भारती या गोविंदाचार्य या गुजरात दंगों में हिन्दुत्व का झंडा लहराते हुये आइकॉन बने उस युवक का कुछ हुआ? पिछले दिनों खबर आई कि वह गोधरा में जूता पॉलिश करते हुये पुराने दिनों पर पश्चाताप कर रहा है। ऐसे हजारों-लाखों लोगों का क्या हुआ जो अपनी डरावनी चीख़ों और विध्वंसक मनोवृत्तियों के साथ चारों तरफ फैले हुये थे? वे लोग हिन्दुत्व के क्रूसेडर थे। उनका पूरा वजूद एक ऐसी राजनीति का खाद-पानी था जो स्वयं उन्हीं के खिलाफ थी। एक समय उनके चेहरे का इस्तेमाल हुआ। एक समय उनके मुंह में ऐसे राजनीतिज्ञों की भाषा थी और इसलिए उनका इस्तेमाल किया गया। उसके बाद फिर उनको राख़ होना था और वे हो गए। लेकिन केवल वे ही नहीं बल्कि उनकी कतारों में असंख्य दूसरे लोग भी लग गए और वे आज उनकी ही तरह वह भाषा बोल रहे हैं जिसकी आज वैसे राजनीतिज्ञों को जरूरत है।\nजब आप अपनी ज़रूरतों को भूल जाते हैं। जब आपके सामने अपने आत्मसम्मान का कोई सवाल नहीं होता। जब आप अपनी फटी धोती और आधे पेट की रोटी का कारण ऐसे लोगों को मानने लगते हैं जो वास्तव में इसके लिए जिम्मेदार हैं ही नहीं तब आपके क्रूसेडर बनने का समय आसपास होता है। जब आप अपनी अशिक्षा और बेरोजगारी को राज्य का सवाल नहीं मानते तो आपके भीतर क्रूसेडर जन्म ले चुका होता है। जब आप अपने समय की कोई आवाज़ नहीं सुनते तब आपके वजूद का इस्तेमाल एक क्रूसेडर के रूप में होना शुरू हो जाता है। तब आप विज्ञान और तर्क को छोड़ देते हैं और निहित स्वार्थों के इशारे पर ताली-थाली बजाने लगते हैं। मोमबत्ती और आतिशबाज़ी जलाने लगते हैं। और वे लोग खुश होते हैं कि अब आप उनके क्रूसेडर हैं। अब वे बेखटके रेल बेच सकते हैं। अब वे एक झटके में हजारों लाखों लोगों को बेरोजगार कर सकते हैं। क्योंकि वे जानते हैं उन्होंने आपको इतना कुशल क्रूसेडर बना दिया है कि जो भी उनकी बात का विरोध करेगा आप उसे मार डालने के लिए तत्पर हो जाएंगे। उन्हें अपने वजूद के लिए ऐसे ही क्रूसेडर्स की जरूरत है। वे सरेआम लोगों को उठाकर जेल में ठूंस देंगे और कोई कुछ न बोलेगा। उनको पता है कि क्रूसेडर सोचते नहीं, वे इशारों पर नाचते हैं। उनका अगला चरण फिदायीन बनने का है और इसके लिए स्थितियां तैयार की जा रही हैं।\nयह सब दो-चार वर्षों की परियोजना नहीं है बल्कि यह लंबे समय से काम कर रहे लोगों की अवसरानुकूल राजनीति है। बल्कि यह कहा जा सकता है कि जो लोग इसको यहाँ तक ले आए हैं उन्होंने अपनी सुरक्षा को सर्वोपरि रखते हुये तमाम अवसरों का अपने लिए सटीक इस्तेमाल किया है। वे इतने बड़े दार्शनिक नहीं थे कि प्राचीन, मध्यकालीन और अर्वाचीन समाजों की गुलामी की कोई एक ही परियोजना काम में लाते बल्कि वे इतने शातिर और चालाक थे कि हर आपदा में अवसर तलाश लेते थे। हर स्थिति के अनुसार उन्होंने अपने को ढाला और फिर अपने अनुरूप समाज की कार्यशील शक्तियों को ढाल लिया। जरूरी नहीं कि आपदा जनता की हो। लेकिन वे आपदा बना सकते थे। उसकी व्याख्या कर सकते थे। लोगों को डरा सकते थे। उनकी एकता को तोड़ सकते थे और उन्हें चुप रहने को मजबूर कर सकते थे।\nकिस्सों में हम देख सकते हैं कि राजा दिलीप गाय को बचाने में स्वाहा हो रहा है और उसका वंशज राम ब्राह्मणों की रक्षा में शंबूकों की हत्यायें कर रहा है। हम देखते हैं कि ब्रह्मर्षि की उपाधि के लिए आजीवन संघर्ष करनेवाला क्षत्रिय विश्वामित्र थककर चूर हो चुका है और उसके वंशज भी वही कर रहे हैं जो ब्राह्मणों और गायों को सुरक्षित रखे। ब्राह्मणों ने यह मूलमंत्र जान लिया है कि अपने को हर प्रकार के पापबोध और अपराधबोध से मुक्त रखो और दूसरों को उसी दलदल में धकेलो। इस प्रकार अपने को मजबूत बनाओ और शेष सभी को कमजोर। इसलिए राजाओं और ब्राह्मणों का चोली-दामन का साथ रहा है। ब्राह्मणों ने राजाओं को अपना क्रूसेडर बनाने में सफलता हासिल की। उनसे अपने हिसाब से फैसले करवाए – अपने लिए सुरक्षा और अपने दुश्मनों का वध। और यह प्रक्रिया हर जगह चलती रही। खिलजी से लेकर मुगलों तक का इस्तेमाल करने का कौशल और किसमें था। उसके लिए सबसे बड़ी सहूलियत यह थी कि शासन पर काबिज ताक़तें औरों को जितनी चाहें उतनी बुरी स्थिति में डाल दें लेकिन उन्हें उससे कोई फर्क पड़नेवाला नहीं था। यह लगातार जारी रहा। जहां भी उसके ऊपर अंकुश लगा वह सत्ता विरोधी हो गया। ब्रिटिश सत्ता ने भारत के बाकी समाजों का अपने में समावेश करना शुरू किया तो स्वतन्त्रता ब्राह्मण का जन्मसिद्ध अधिकार हो गया लेकिन उसे इस बात से सख्त गुरेज था कि तेली-तंबोली संसद में जाकर क्या करेंगे। वे वहां हल चलाएंगे? सन् 1947 के बाद तो उसने अपने शिकंजे और मजबूत किए। संस्थानों में वे पूरी तरह काबिज हो गए। उन्होंने राजनीति और संस्कृति को भी तरह अपने से बाहर छोड़ा नहीं। बल्कि इन दोनों का उसने सुनियोजित इस्तेमाल किया। उन्होंने कांग्रेस से इच्छानुरूप काम लिया और राष्ट्रीय स्वयंसेवक संघ (आरएसएस) को मजबूत बनाते रहे। वास्तव में संघ ही आधुनिक भारत में उसका सबसे बड़ा मंच था। संघ ने भी पहले अपने क्रूसेडर्स बनाए और उन्हें हर स्तर पर फैला दिया। फिर अवसर देखकर उसने समाज के भीतर से क्रूसेडर पैदा किए। उसने जातियों के नैरेटिव गढ़े और उन्हें इस प्रकार फैलाया कि धर्मयोद्धाओं का ध्यान उसकी कारस्तानियों की ओर गया ही नहीं। लगातार झूठ को राजनीति बना देना और हर बात को गलत दिशा में मोड़ देना क्रूसेडरवाद का सबसे खतरनाक परिणाम है। और जाहिर है कि इसकी आड़ में आज पूरा का पूरा देश गिरवी रख दिया गया है। जिन लोगों के हाथ में रोजगार, नौकरियां, कारोबारी हिस्सेदारी, भू-अधिकार और राजनीतिक सत्ता होनी चाहिए वे आज क्रूसेडर के रूप में सड़कों पर हैं।\nलेकिन ऐसा नहीं है कि सारा समाज एक ही दिशा में चलता रहता है। उसमें पर्याप्त अंतर्विरोध होते हैं। भारतीय समाज तो अंतर्विरोधों का समंदर ही है। यहां हमेशा प्रतिरोध होता रहा है फिर भले ही प्रतिक्रियावादियों ने बाद में उसे नष्ट कर दिया हो। मसलन राजा बलि ने तीन चोरों को जब सजा दी तो उनके रोने-गिड़गिड़ाने पर दया करके उन्हें छोड़ दिया। बलि ने उन्हें मेहनत करके समाज में इज्जत की जिंदगी जीने की सलाह दी लेकिन चोर तो चोर ठहरे। उन्होने बलि की सदाशयता और सहजता को पहचान लिया। हाथ जोड़कर खड़े हुए कि हमको तीन सुविधाएं दीजिये। एक तो हम जनता के बीच आपका गुणगान करेंगे, जनता को शिक्षित करेंगे। दूसरे, हमें राज्य से इसके लिए पैसा मिले। तीसरे, हम क्या कर रहे हैं, इसकी आप कोई जवाबदेही नहीं लेंगे। बलि को उनके मन में चल रही योजनाओं और साज़िशों का कुछ अंदाजा तो था नहीं। उन्होंने चोरों को तीनों सहूलियात दे दी। उसके बाद तो जो हुआ उसका राजा को सपने में भी अंदेशा नहीं था। चोरों ने जनता में राजा के बारे में खूब प्रचार किया। विरुदावलियां गाईं और राजा को खुश कर दिया। खूब वजीफे झटके और राजा के अधिकाधिक निकट होते गए। फिर एक दिन मौका पाकर उसकी बोटियां काट डालीं और जमीन में गाड़ दिया और जनता में प्रचारित कर दिया कि तुम्हारे राजा को हम लोगों ने पातालपुरी का महाराजा बना दिया है। उन्होंने कहा है कि यहां के राज्य की देख-रेख अब हम लोग करेंगे। अब हम लोग ही तुम्हारे राजा हैं।\nजोतीराव फुले ने इसीलिए बलि और बामन की प्रचलित कथा को फर्जी बताया और यह सवाल उठाया कि अगर वामन ने दो ही पग में धरती-आसमान नाप लिया तो इसका मतलब उसका सिर आकाश से लग गया। तब उसने धरती पर खड़े बलि से बहुत ऊंची आवाज में कहा होगा कि ‘अब मैं तीसरा पांव कहां रखूं?’ उस समय उसकी आवाज किस-किसने सुनी? आकाश से आती हुई आवाज तो कई देशों के लोगों को सुनाई पड़ी होगी। और उसने वह आवाज किस भाषा में लगाई होगी? क्योंकि उसकी आवाज न फ़्रांसीसियों ने सुनी, न अंग्रेजों ने, न यूनानियों ने सुनी और न रोमनों ने क्योंकि किसी ने अपने ग्रन्थों में उस आवाज का कोई उल्लेख नहीं किया है। वामन की आवाज क्या केवल वामनों ने सुनी? क्या वह आसमान से बहुत धीरे और केवल संस्कृत में बोला होगा? आज तक ब्राह्मण जोतीराव फुले के इस तर्क से इतना घबराते हैं कि वे इसका कोई जवाब नहीं दे पाते।\nमहान पेरियार रामासामी नायकर ऐसे किस्सों को और भी अधिक फर्जी मानते थे। उन्होंने देखा कि हिन्दू धर्म समाज को हजारों जातियों और श्रेणियों में बांटता है और वह मनुष्य को नीच बनाता है। मनुष्यता को पतन के गर्त में धकेलता है। बल्कि उसका पूरा अस्तित्व ही मनुष्य समाज को उंच-नीच में बांटने पर टिका है। उसका कोई सैद्धान्तिक और नैतिक आधार नहीं है। इसीलिए उन्होंने ललकार कर लोगों का आह्वान किया कि जो धर्म तुमको नीच बनाए तुम उसे लात मार दो।\nब्राह्मणवाद, हिन्दुत्व और उसके क्रूसेडरवाद को उखाड़ फेंकने में जीवन लगा देनेवाले लोगों की कहानियों के बहुत उदाहरण हैं। आज उन कहानियों को अधिकतम लोगों तक ले जाने की जरूरत है। आज उनकी परम्पराओं को आगे बढ़ाने वाली कहानियों को रचे जाने की जरूरत है। अपनी रुदाद कहने की जरूरत है। इस बात को हमेशा याद करने की जरूरत है कि ब्राह्मण आपको क्रूसेडर बनाने के लिए प्रतिबद्ध है क्योंकि उसका सारा तामझाम ही इस बात पर टिका है कि आप अपनी जाति के क्रूसेडर बनिये और उसकी व्यवस्था को मजबूत बनाइये। आप अपने दुखों और अपने सवालों की ओर जाते हैं तो उसे डर लगता है। वह आपके मंडल के ठीक समानान्तर कमंडल का महत्व बताना शुरू कर देता है और आपमें से हजारों लोगों को अपनी ताकत बना लेता है।\nक्रूसेडर बनने की त्रासदी क्यों होती है? क्योंकि जनता के संघर्ष का इतिहास दर्ज नहीं हुआ। उसके संघर्षों का साहित्य पैदा नहीं हुआ। अगर पैदा भी हुआ तो या तो लोगों के बीच जाकर उनका नहीं बन पाया अथवा बाज़ार में जाकर भ्रष्ट और अश्लील बन गया। बाज़ार की मांग पर उसकी आत्मा मार दी गई। लोक की प्रतिरोधक सम्पदा को संयोजित नहीं किया जा सका। किसानों और मजदूरों की पीड़ाओं का दस्तावेजीकरण नहीं हो सका। स्त्रियों की तकलीफ़ों और आज़ादी की छटपटाहट के अनमोल गीतों को संरक्षित नहीं किया गया। सब कुछ बिखरता गया और आज उनकी पहचान मुश्किल हुई जाती है। यह सब कुछ बहुजनों की थाती थी, जिसे उन्होंने आसानी से विस्मृत हो जाने दिया। इनके अभाव ने उनकी अर्थवातता को कमजोर किया। वे बिलबिलाकर अपने अतीत की ओर ताक-झांक करने लगे तो मौका देखकर ही ब्राह्मणों ने उन्हें क्रूसेडर बना दिया। आज पूरा का पूरा महादेश क्रूसेडरों से भरा हुआ है जो अपने साहित्य की रचना की जगह ब्राह्मणवाद को मजबूत कर रहे हैं।\nवास्तव में क्रूसेडरवाद इस देश की सबसे बड़ी त्रासदी है। एक ऐसी त्रासदी जिसमें अपने दुश्मनों का मुक़ाबला नहीं उनकी गुलामी और सेवा में गौरव का बोध किया जा रहा है। यह ऐसी गुत्थी या कहना चाहिए कि गुत्थियों का ऐसा समुच्चय है जिसको एक जगह से सुलझाइए तो दूसरी जगह से उलझ जाता है। वह भी ऐसा उलझता है कि ताउम्र सुलझने का नाम नहीं लेता और बड़ी-बड़ी हिम्मत और उम्दा तबीयत वाले लोग भी एक दिन ऊबकर इसको सुलझाने में अपनी हिकमतें लगाना छोड़ देते हैं। अक्सर लोग उसको छोड़ देने का भ्रम देते हैं लेकिन अगर गहराई से देखा जाएगा तो वे स्वयं भी उसी में उलझे हुए मिलेंगे। यह अपने आप में बहुत बड़ा आश्चर्य है, लेकिन आश्चर्य इससे उलट भी हो सकता है!\nTags:ambedkar Bahujan literature casteism Crusader Hegemony Hindu Religious Books Indian society OBC periyar SC ST आंबेडकर एसटी एससी ओबीसी जातिवाद धर्मयुद्ध पेरियार बहुजन साहित्य भारतीय समाज वर्चस्ववाद हिंदू धर्म ग्रंथ\nVinod Yadav August 17, 2020 Reply\nक्रूसेडर की शानदार समझ अच्छी लगी।\nraomrx August 18, 2020 Reply\ngreat article, also suggestabest remedy to check the Brahmanism.\nगणेश इन्दौरा August 19, 2020 Reply\nआदरणीय बहुत सुंदर लेख\nसंतोष कुमार August 19, 2020 Reply\nविश्लेषण बहुत ही सटीक है जो प्राचीन समाज से लेकर वर्तमान का आईना है।\nRAM Surat August 24, 2020 Reply\nEye opening analysis.


VIDEO : मैं-पहले मैं...टीका लगवाने के लिए हाईवोल्टेज ड्रामा, लोगों ने एक-दूसरे को पीटा - ,Lucknow Breaking News, Political News,Taaza Updates,Samachar LIVE,UP News\nHome / उत्तर प्रदेश / VIDEO : मैं-पहले मैं…टीका लगवाने के लिए हाईवोल्टेज ड्रामा, लोगों ने एक-दूसरे को पीटा\nVIDEO : मैं-पहले मैं…टीका लगवाने के लिए हाईवोल्टेज ड्रामा, लोगों ने एक-दूसरे को पीटा\nपटना: बिहार के गोपालगंज के उच्चका गांव प्रखंड के इटावा गांव के आंगनबाड़ी केंद्र पर टीकाकरण केंद्र पर जो हुआ, वह बेहद दुखद है. दरअसल, ग्रामीण इतनी बड़ी संख्या में यहां पहुंच गए कि उन्हें लंबी कतार लगानी पड़ी. इस दौरान लाइन में खड़े होने को लेकर ऐसा विवाद बढ़ा कि धक्का-मुक्की होते-होते कुछ लोग दौड़ा-दौड़ा कर एक दूसरे की पिटाई करने लगे. इसी पिटाई के लाइव वीडियो को किसी ग्रामीण ने बनाकर सोशल मीडिया पर पोस्ट कर दिया. यह वीडियो तेजी से वायरल हो रहा है.वीडियो में दिख रहा है कि लोग एक-दूसरे को पीट रहे हैं.\nगोपालगंज के इटवा गॉव के आंगनबाड़ी केंद्र पर वैक्सीनेशन केंद्र बनाया गया है।जहाँ ग्रामीण इतनी संख्या में पहुँच गये कि लंबी कतार लगानी पड़ी।लाइन में खड़े होने ऐसा विवाद बढ़ा की धक्का मुक्की होते होते कर कुछ लोग दूसरे को पिटाई करने लगे @ndtvindia @Anurag_Dwary pic.twitter.com/QTWHU8fy00\nइससे पहले भी महाराष्ट्र के औरंगाबाद में भी पहले हम टीका लगवाएंगे को लेकर दो ग्रुप आपस में भिड़ गए थे. दोनों के बीच थप्पड़ शुरू हुए और बाद में बात जमकर मारपीट शुरू हो गई.सूचना मिलते ही पुलिस मौके पर पहुंची और समझा कर दोनों पक्षों को शांत किया.\nबता दें कि बिहार में कोरोना के मामले लगातार घट रहे हैं. गुरुवार को जारी रिपोर्ट के मुताबिक- बिहार में कुल 43 नए मामले सामने आए. 16 जिलों में एक भी मरीज नहीं मिला. इसके साथ ही बिहार में एक्टिव केसों की संख्या 272 हो गई है. वहीं बिहार के कई जिलों में बाढ़ आ गई है. गंगा उफान पर है. यहां हर घंटे गंगा का जलस्तर बढ़ रहा है.एनडीआरएफ और एसडीआरएफ की टीमें तैनात हैं.


इटावा: मुलायम की पौत्री दीपाली यादव ने लिए सात फेरे, शादी के मंच पर एक साथ नजर आए शिवपाल और अखिलेश shivpal yadav and akhilesh yadav share Deepali wedding stage in etawah up– News18 Hindi\nइटावा: मुलायम की पौत्री दीपाली यादव ने लिए सात फेरे, शादी के मंच पर एक साथ नजर आए शिवपाल और अखिलेश\nशादी के मंच पर एक साथ नजर आए शिवपाल और अखिलेश\nस्वास्थ्य कारणों के चलते शादी में शामिल होने के लिए बिहार के राजद नेता लालू प्रसाद यादव (Lalu Prasad Yadav) व राबड़ी देवी नहीं आए. उनके बड़े पुत्र तेजस्वी यादव अपनी छोटी बहनों के साथ आए हैं.\nLast Updated : June 20, 2021, 15:47 IST\nइटावा. देश के सबसे बड़े राजनीतिक कुनबे में गिने जाने वाले मुलायम परिवार (Mulayam marriage) में रविवार को शादी (Marriage) के कार्यक्रम में पूरा परिवार एक साथ नजर आया. मुलायम सिंह की पौत्री दीपाली (Deepali) की शादी बड़े हर्षोल्लास के साथ संपन्न हुई. विवाह की खुशी के बीच हर किसी की निगाह परिवार में आपसी संबंधों पर टिकी हुई थी. दोपहर लगभग एक बजे मुलायम सिंह यादव की पौत्री दीपाली का जयमाल फीरोजाबाद निवासी प्रो. अश्वनी यादव के साथ हुआ. वर-वधू द्वारा एक दूसरे को जयमाल पहनाने के बाद सर्वप्रथम आशीर्वाद देने के लिए सपा संरक्षक मुलायम सिंह यादव आगे आए. पिता के पीछे बेटे अखिलेश अपनी पत्नी डिंपल, चाचा शिवपाल (प्रसपा अध्यक्ष) और बिहार से आए लालू प्रसाद के बेटे तेजस्वी (राजद नेता) के साथ मंच पर पहुंचे. उसके बाद सपा के राष्ट्रीय महासचिव प्रो. रामगोपाल यादव परिवार के साथ खड़े हुए और सभी ने वर-वधू को आशीर्वाद दिया.\nबरात आने से पहले ही सभी लोग पंडाल में पहुंच गए थे. फीरोजाबाद से बरात लेकर आए प्रो. अश्वनी यादव ने बग्गी पर बैठकर अमिताभ बच्चन इंटर कॉलेज से बारात उठी जो गाजे-बाजे के साथ द्वार पर पहुंची. जहां पर बरात का स्वागत दरवाजे पर पूर्व सांसद धर्मेद्र यादव के पिता अभयराम सिंह यादव ने किया. स्वास्थ्य कारणों के चलते शादी में शामिल होने के लिए बिहार के राजद नेता लालू प्रसाद यादव व राबड़ी देवी नहीं आए. उनके बड़े पुत्र तेजस्वी यादव अपनी छोटी बहनों के साथ आए हैं. बताया गया है कि लालू यादव का स्वास्थ्य ठीक न होने के कारण वे नहीं आ सके. उनकी बड़ी बेटी मीसा भारती के आने की भी चर्चा थी लेकिन वो भी नहीं आईं.\nकोरोना गाइडलाइन का पालन करते हुए शादी में चुनिंदा लोगों को ही बुलाया गया था. पंडाल में प्रवेश उन्हीं लोगों को मिला जिनके पास निमंत्रण पत्र थे. वहीं, कार्यक्रम के लिए पुलिस सुरक्षा के कड़े इंतजाम किए गए थे. बता दें कि दीपाली उर्फ शालू सैफई के सैफई महोत्सव के संस्थापक एवं सैफई के प्रथम ब्लाॅक प्रमुख दिवगंत रणवीर सिंह यादव की बेटी और पूर्व सांसद तेज प्रताप सिंह यादव की बहन हैं. मुलायम सिंह यादव के दिवंगत भतीजे रणवीर सिंह की बेटी दीपाली की शादी धूमधाम से संपन्न हो गई.\nakhilesh yadav CM Yogi Mulayam Singh Yadav samajwadi party shivpal singh yadav Tejashvi Yadav UP news wedding story


some lesser known facts about the Baahubali star Prabhas. प्रभास से जुड़ी दिलचस्प बातें.\n> बर्थडे स्पेशल: बाहुबली स्टार प्रभास से जुड़ी वो7बातें, जो उनके जबर फ़ैंस को भी नहीं पता होंगी\nबर्थडे स्पेशल: बाहुबली स्टार प्रभास से जुड़ी वो7बातें, जो उनके जबर फ़ैंस को भी नहीं पता होंगी\nप्रभास हॉलीवुड एक्टर Robert De Niro के फ़ैन हैं.\nOctober 23, 2019, 17:10 IST\nबाहुबली नाम तो आपने सुना ही होगा. ये वो शब्द है, जिसे पूरी दुनिया में फ़ेमस कर दिया है साउथ इंडियन स्टार प्रभास ने. फ़िल्म बाहुबली में उनके किरदार को इतनी लोकप्रियता मिली कि अब वो बॉलीवुड में भी अपना हाथ आजमा रहे हैं. कुछ दिनों पहले उनकी फ़िल्म साहो ने बॉक्स ऑफ़िस पर धमाका किया था. आज प्रभास का जन्मदिन है.\nउनके जन्मदिन के अवसर पर जानते हैं उनकी पर्सनल लाइफ़ से जुड़े कुछ अननोन फ़ैक्ट.\n1. प्रभास का असली नाम\nप्रभास का असली नाम वेंकट सत्यनारायण प्रभास राजू उप्पलापाटी है. उनके पिता का नाम यू. सूर्यनारायण राजू है, जो एक फ़ेमस डायरेक्टर हैं. प्रभास के चाचा उप्पलापाटी कृष्णम राजू भी एक्टर हैं. उन्हें टॉलीवुड का शत्रुघन सिन्हा कहा जाता है.\n2. Most Influential Young\nसाल 2017 में GQ मैगजीन ने उन्हें Most Influential Young की लिस्ट में शामिल किया था. इस लिस्ट में उनका नंबर छठा था. इसका श्रेय उनकी फ़िल्म 'बाहुबली द कन्कलूज़न' को जाता है. इसकी वजह से ही वो पूरे देश में पहचाने जाने लगे थे.\n3. इनकी फ़िल्म ने 10 दिन में कमाए थे 1000 करोड़ रुपये\nप्रभास पहले ऐसे इंडियन एक्टर हैं जिनकी फ़िल्म ने 10 दिन में 1000 करोड़ रुपये कमाए थे. इसके पीछे भी एस.एस. राजामौली की फ़िल्म बाहुबली का हाथ हैं. इसके दोनों पार्ट ने उन्हें रातों-रात पूरी दुनिया में फ़ेमस कर दिया था. यही नहीं वो पहले ऐसे भारतीय हैं जिनकी फ़िल्म 1500 करोड़ रुपये के क्लब में शामिल हुई है.\n4. बाहुबली के लिए बहाया था पसीना\nप्रभास ने बाहुबली के कैरेक्टर को परफ़ेक्ट लुक देने के लिए ख़ूब मेहनत की थी. इसके लिए उन्होंने 100 किलो तक वज़न बढ़ा लिया था. उन्होंने अपनी एक-एक मसल को 20 किलो का बनाने के लिए नॉनवेज़ डाइट फ़ॉलो की थी. उन्हें महीने में सिर्फ़ एक चीट डे मिलता था. इस दिन वो अपनी मनपसंद डिश बिरयानी खाते थे.\n5. फ़ेवरेट फ़िल्म\nतेलगु फ़िल्म 'भक्त कन्नप्पा' प्रभास की पसंदीदा मूवी है. इस फ़िल्म में उनके चाचा कृष्णम राजू ने लीड रोल निभाया था. इसके अलावा उन्हें राजकुमार हिरानी की फ़िल्में देखना पसंद है. एक रिपोर्ट के मुताबिक, उन्होंने थ्री इडियट्स और मुन्ना भाई एम.बी.बी.एस जैसी फ़िल्में 20 बार देखी हैं. प्रभास हॉलीवुड एक्टर Robert De Niro के फ़ैन हैं.\n6. बॉलीवुड डेब्यू\nप्रभास की पहली बॉलीवुड फ़िल्म थी एक्शन-जक्शन. इस फ़िल्म में अजय देवगन लीड रोल में थे. हालांकि, इसमें उन्हें किसी ने नोटिस नहीं किया था, क्योंकि तब तक बाहुबली रिलीज़ नहीं हुई थी.\nप्रभास की वो फ़िल्में जिनके बारे में बहुत कम लोग जानते हैं.\nये एक सुपरहिट तेलगु फ़िल्म थी, जिसमें प्रभास और त्रिशा कृष्णन लीड रोल में थे. साल 2004 में आई इस फ़िल्म को शोभन ने डायरेक्ट किया था.\nबाहुबली से पहले भी प्रभास एस.एस, राजामौली की इस फ़िल्म में काम कर चुके थे. इसमें श्रिया शरण उनके साथ पर्दे पर नज़र आईं थीं. ये भी हिट मूवी थी.\nइस फ़िल्म में प्रभास ने बॉलीवुड एक्ट्रेस कंगना रनौत के साथ काम किया था. इसने बॉक्स ऑफ़िस पर औसत बिज़नेस किया था.\nसाल 2010 में आई ये फ़िल्म ब्लॉक बस्टर थी. इसमें उनके साथ काजल अग्रवाल ने लीड रोल निभाया था.\nइस फ़िल्म को दशरथ कोंडपल्ली ने डायरेक्ट किया था. प्रभास और काजल अग्रवाल की जोड़ी इसमें भी सुपरहिट हुई थी.\nबाहुबली प्रभास से जुड़े ये फ़ैक्ट आपको तो पता चल गए. अब इन्हें अपने दोस्तों से भी शेयर कर दो.


INSIGHTS करेंट अफेयर्स+ पीआईबी नोट्स [ DAILY CURRENT AFFAIRS + PIB Summary in HINDI ] 29 May 2021 - INSIGHTSIAS\nINSIGHTS करेंट अफेयर्स+ पीआईबी नोट्स [ DAILY CURRENT AFFAIRS + PIB Summary in HINDI ] 29 May 2021\n2. जर्मनी द्वारा नामीबिया में औपनिवेशिक काल के दौरान हुए नरसंहार की स्वीकारोक्ति के मायने\n3. उच्चतम न्यायालय द्वारा दहेज हत्या मामलों में धारा 304-B के दायरे का विस्तार\n1. भारतीय प्रशासनिक सेवा (संवर्ग) नियम, 1954 का नियम 6(I)\n2. मध्याह्न भोजन योजना के तहत बच्चों के लिए नकदी सहायता\n3. मोनोक्लोनल एंटीबॉडी थेरेपी\n4. अमेरिकी राष्ट्रपति द्वारा वायरस की उत्पत्ति की जांच करने का आदेश\nप्रधान मंत्री नरेंद्र मोदी ने अग्रणी हिंदुत्व विचारक वीर सावरकर को उनकी जयंती- 28 मई पर श्रद्धांजलि अर्पित की।\nसावरकर और उनके योगदान के बारे में:\nवह विदेशी वस्तुओं के विरोधी थे और ‘स्वदेशी’ के विचार का समर्थन करते थे। 1905 में, उन्होंने दशहरे के अवसर पर सभी विदेशी सामानों को अलाव में जला दिया।\nसंगठनों से जुड़ाव:\nविनायक सावरकर, वर्ष 1937 से 1943 के दौरान हिंदू महासभा के अध्यक्ष रहे। 22 अक्टूबर 1939 को कांग्रेस मंत्रालयों द्वारा त्यागपत्र दिए जाने के बाद, इनके नेतृत्व में हिंदू महासभा ने मुस्लिम लीग के साथ मिलकर सिंध, बंगाल और पश्चिमोत्तर सीमांत प्रांत (NWFP) प्रांतों में सरकार बनाने के लिए सहयोग किया।\nइन्होने, लोकमान्य तिलक की स्वराज पार्टी की सदस्यता भी ग्रहण की। उनके भड़काने वाले देशभक्तिपूर्ण भाषणों और गतिविधियों ने ब्रिटिश सरकार को नाराज कर दिया। परिणामस्वरूप, ब्रिटिश सरकार ने उनकी बी.ए. डिग्री को वापस ले लिया था।\nविनायक सावरकर और गणेश सावरकर ने 1899 में नासिक में एक क्रांतिकारी गुप्त समाज मित्र मेला की शुरुआत की थी।\nअपनी पुस्तक ‘द हिस्ट्री ऑफ द वॉर ऑफ इंडियन इंडिपेंडेंस’ में सावरकर ने 1857 के सिपाही विद्रोह में इस्तेमाल किए गए गुरिल्ला युद्ध के बारे में लिखा।\nइस पुस्तक को अंग्रेजों ने प्रतिबंधित कर दिया था, लेकिन मैडम भीकाजी कामा ने नीदरलैंड, जर्मनी और फ्रांस में पुस्तक प्रकाशित की, जो अंततः यह कई भारतीय क्रांतिकारियों तक पहुंच गई।\nउन्होंने अपनी पुस्तक ‘हिंदुत्व‘ में दो राष्ट्र सिद्धांत की स्थापना की, जिसमें हिंदुओं और मुसलमानों को दो अलग-अलग राष्ट्र बताया गया। 1937 में, हिंदू महासभा ने इस विचार को एक प्रस्ताव के रूप में पारित किया।\nवीर सावरकर की विचारधारा की प्रासंगिकता: Read here\nजर्मनी द्वारा नामीबिया में औपनिवेशिक काल के दौरान हुए नरसंहार की स्वीकारोक्ति के मायने\nहाल ही में, जर्मनी द्वारा, एक सदी पहले अपने औपनिवेशिक शासन के दौरान, वर्तमान नामीबिया में हरेरो (Herero) तथा नामा (Nama) समुदाय के लोगों का नरसंहार करने को स्वीकार किया गया है।\nइस स्वीकारोक्ति के साथ ही, जर्मनी ने नामीबिया में सामुदायिक परियोजनाओं में सहायता करने हेतु 1.1 बिलियन यूरो (1.2 बिलियन डॉलर) की राशि देने की भी घोषणा की है।\n‘नरसंहार’ के बारे में- तात्कालिक घटनाक्रम:\nवर्ष 1904 से 1908 के मध्य, जर्मन उपनिवेशियों द्वारा तात्कालिक ‘जर्मन साउथ वेस्ट अफ्रीका’ में हरेरो तथा नामा जनजातियों द्वारा औपनिवेशिक शासन के खिलाफ विद्रोह करने पर, इन समुदायों के लाखों पुरुषों, महिलाओं और बच्चों की हत्या कर दी गई थी।\nविद्रोह के कारण: स्थानीय जनजातियों द्वारा जर्मन उपनिवेशियों को अपनी भूमि और संसाधनों के लिए एक खतरे के रूप में देखा था।\nमहत्वपूर्ण घटना- वाटरबर्ग की लड़ाई (Battle of Waterberg): इस लड़ाई में जर्मन सैनिकों द्वारा रेगिस्तान में महिलाओं और बच्चों सहित लगभग 80,000 हरेरो का पीछा किया गया, जिसमे से मात्र 15,000 लोग जीवित बचे सके।\nवर्तमान नामीबिया पर जर्मनी का अधिकार कब तक रहा?\n1884 और 1890 के मध्य, जर्मनी ने वर्तमान नामीबिया के कुछ हिस्सों को औपचारिक रूप से उपनिवेश बना लिया था।\nजर्मनों ने 1915 तक इस क्षेत्र पर शासन किया, जिसके बाद इस पर 75 तक दक्षिण अफ्रीका का नियंत्रण रहा।\nनामीबिया को अंततः वर्ष 1990 में स्वतंत्रता हासिल हुई।\nकुछ इतिहासकारों द्वारा इन अत्याचारों को बीसवीं शताब्दी का पहला नरसंहार बताया जाता है।\nइस हालिया स्वीकारोक्ति के पश्चात, जर्मनी द्वारा एक घोषणापत्र पर हस्ताक्षर किए जाएंगे, जिसके बाद दोनों देशों की संसदों द्वारा इसकी अभिपुष्टि की जाएगी।\nफिर, जर्मन राष्ट्रपति फ्रैंक-वाल्टर स्टीनमीयर द्वारा नामीबियाई संसद के सामने जर्मनी द्वारा किए गए अपराधों के लिए आधिकारिक रूप से माफी माँगी जाएगी।\nक्या आपको लगता है कि ऐतिहासिक रूप से किये गए अन्याय के लिए कानूनी सुधारात्मक उपाय उचित हैं?\n20वीं सदी के प्रारंभ में ‘जर्मन साउथ वेस्ट अफ्रीका’ किसे कहा जाता था?\nनामीबिया की भौगोलिक अवस्थिति\nनरसंहार के बारे में\nहरेरो और नामा जनजाति किस देश में पाई जाती है?\nजर्मनी द्वारा वर्तमान नामीबिया में हरेरो और नामा लोगों के खिलाफ किए गए नरसंहार की स्वीकारोक्ति के प्रभाव पर चर्चा कीजिए।\nउच्चतम न्यायालय द्वारा दहेज हत्या मामलों में धारा 304-B के दायरे का विस्तार\nउच्चतम न्यायालय द्वारा ‘दहेज उत्पीड़न’ को एक “रोगप्रसारक” (Pestiferous) अपराध बताया है, जिसमे महिला “लोभी” पतियों और ससुराल वालों की क्रूरता का शिकार बन जाती है।\nसाथ ही, कोर्ट ने एक फैसले में संकेत देते हुए कहा है, कि दहेज हत्या पर दंडात्मक प्रावधानों से संबंधित्त धारा 304-B, की एक जकड़ी हुई और शाब्दिक व्याख्या ने ‘लंबे समय से चली आ रही इस सामाजिक बुराई” के खिलाफ लड़ाई को कुंद कर दिया है।\nभारतीय दंड संहिता की धारा 304-B के बारे में:\nधारा 304-बी के अनुसार, दहेज हत्या का मामला बनाने के लिए, किसी महिला की मृत्यु, उसके विवाह के सात वर्षो के भीतर, जलने की वजह से अथवा किसी प्रकार की शारीरिक चोटों से, या ‘असामान्य परिस्थितियों’ में होनी चाहिए। इसके अलावा, महिला की ‘मृत्यु से ठीक पहले’ उसे दहेज की मांग के संबंध में अपने पति या ससुराल वालों से क्रूरता या उत्पीड़न का सामना करना पड़ा हो।\nधारा 304-B से जुडी समस्याएं:\nअदालतों द्वारा ज्यादातर धारा 304-B के संकीर्ण दृष्टिकोण का प्रयोग किया जाता है। उदाहरणार्थ:\nअदालतों द्वारा धारा 304-B के वाक्यांश ‘मृत्यु से पहले’ (soon before) की व्याख्या ‘मृत्यु से तुरंत पहले’ (immediately before) के रूप में की जाती है। इस व्याख्या के तहत यह अनिवार्य हो जाता है, कि, महिला के मरने से ठीक पहले के पलों में उसका उत्पीड़न किया गया हो।\nधारा में प्रयुक्त “सामान्य परिस्थितियों के अलावा” (otherwise than under normal circumstances) वाक्यांश भी एक उदार व्याख्या की मांग करता है।\nभारत में दहेज से संबंधित मौतें- एक त्वरित नज़र:\n1999 से 2018 के बीच लगभग एक दशक के दौरान देश में हुई कुल हत्याओं में 40% से 50% मौतें दहेज हत्या की वजह से हुई हैं।\nमात्र 2019 में भारतीय दंड संहिता की धारा 304-B के तहत दहेज हत्या के 7,115 मामले दर्ज किए गए।\nअद्लातों को, दहेज और दुल्हन को जलाने के लिए दंडित संबंधी कानून की मंशा को ध्यान में रखते हुए धारा 304-B की उदारतापूर्वक व्याख्या करनी चाहिए।\nबेतुकी व्याख्याओं से बचना चाहिए। इसके बजाय, अदालतों को महिला के उत्पीड़न और उसकी मृत्यु के बीच केवल “निकट और जीवंत लिंक” का अवलोकन करने की आवश्यकता है।\nअदालत के लिए आरोपी के सामने अपराध में फँसाने वाली परिस्थितियों को भी रखना चाहिए और उसकी प्रतिक्रिया देखनी चाहिए। आरोपी को मामले में अपना पक्ष रखने का पर्याप्त अवसर भी दिया जाना चाहिए।\nदहेज और इससे संबंधित अत्याचारों के कारण:\nलोभ: वधू के परिवार से भौतिक लाभ की अपेक्षाएं।\nनिरक्षरता: जिन समुदायों को कानून और नियमों के बारे में जानकारी नहीं है, उनमे दहेज लेने-देने की प्रथाओं के कारण कई अत्याचारों का सामना करना पड़ता है।\nकानूनों का पालन करने की इच्छा का अभाव।\nसरकारी पहलों और कानूनों का उचित कार्यान्वयन।\nमास मीडिया अभियान शुरू किए जाएँ।\nक्या आप जानते हैं कि दहेज विरोधी कानून मौजूद है? इनके बारे में पढ़े और कोर्ट ने इनमे क्या-क्या बदलाव किए हैं, इसे जाने: Read here.\nभारतीय दंड संहिता की धारा 304-B\nदहेज के मामलों में अभियुक्तों को संरक्षण\nसुप्रीम कोर्ट द्वारा भारतीय दंड संहिता की धारा 304-बी की उदार व्याख्या करने की आवश्यकता पर जोर दिया गया है? चर्चा कीजिए।\nभारतीय प्रशासनिक सेवा (संवर्ग) नियम, 1954 का नियम 6(I)\n‘कार्मिक और प्रशिक्षण विभाग’ (DoPT) द्वारा ‘भारतीय प्रशासनिक सेवा (संवर्ग) नियम’, 1954 का नियम 6(I) [Rule 6(I) of the Indian Administrative Service (cadre) Rules, 1954] को लागू करते हुए पश्चिम बंगाल के मुख्य सचिव अलपन बंद्योपाध्याय को भारत सरकार के अधीन नियुक्त करने संबंधी एक अभूतपूर्व आदेश जारी किया गया है।\nइस नियम के बारे में:\n‘भारतीय प्रशासनिक सेवा (संवर्ग) नियम’, 1954 के नियम 6(I) में कहा गया है: किसी संवर्ग अधिकारी को, संबंधित राज्य सरकारों और केंद्र सरकार की सहमति से, केंद्र सरकार या किसी अन्य राज्य सरकार या किसी निगमित अथवा गैर-निगमित कंपनी, संघ या व्यक्तिक निकाय, जिसका पूर्ण या पर्याप्त स्वामित्व या नियंत्रण केंद्र सरकार या किसी अन्य राज्य सरकार के पास हो, के अधीन सेवा में प्रतिनियुक्त किया जा सकता है।\nअसहमति के मामले में क्या होता है?\nनियम 6(I) में कहा गया है कि, ‘किसी भी असहमति के मामले में, प्रकरण को केंद्र सरकार द्वारा तय किया जाएगा और राज्य सरकार द्वारा केंद्र सरकार के निर्णय को लागू किया जाएगा।”\nइस नियम के लिए “सत्ता का घोर दुरुपयोग और राज्य के अधिकार क्षेत्र का अतिक्रमण करने का प्रयास” कहा जा रहा है।\nइस प्रकार के मामलों में सुप्रीम कोर्ट के निर्णय:\nइससे पहले, दिसंबर 2020 में, गृह मंत्रालय द्वारा पश्चिम बंगाल कैडर के तीन भारतीय पुलिस सेवा (IPS) अधिकारियों को प्रतिनियुक्ति पर बुलाया था, लेकिन राज्य सरकार ने उन्हें सेवा-मुक्त नहीं किया।\nइसके बाद, अदालत में एक याचिका दायर की गई जिसमें इस बात पर जोर दिया गया कि प्रचलित कानूनों में विशिष्ट द्विभाजन है जो खुद ही विरोधाभासी है और यह अनुच्छेद 14 का उल्लंघन है।\nयाचिका में दावा किया गया, कि इस नियम ने कानून-व्यवस्था की स्थिति और संबंधित राज्य सरकारों के प्रशासनिक ढांचे में तबाही मचा दी है।\nहालांकि, अदालत ने यह याचिका खारिज कर दी।\nक्या आप अनुच्छेद 131 और सहकारी संघवाद के बारे में जानते हैं?\nमध्याह्न भोजन योजना के तहत बच्चों के लिए नकदी सहायता\nकेंद्र सरकार द्वारा सरकारी स्कूलों में कक्षा 1 से कक्षा 8 तक पढ़ने वाले, मध्याह्न भोजन योजना के लाभार्थी, प्रत्येक बच्चे को लगभग ₹100 देने का फैसला किया गया है।\nइस प्रकार प्रत्यक्ष लाभ अंतरण के माध्यम से , ₹1200 करोड़ की कुल राशि, 11.8 करोड़ बच्चों के लिए एकमुश्त भुगतान के रूप में प्रदान की जाएगी।\n‘मध्याह्न भोजन योजना’ के तहत नकद भुगतान:\nयह राशि, ‘मध्याह्न भोजन योजना’ के तहत ‘खाना पकाने की लागत’ घटक से दी जाएगी।\nकृपया ध्यान दें, वर्ष 2021-22 में खाना पकाने की लागत, ‘मध्याह्न भोजन योजना’ के लिए केंद्रीय आवंटन का सबसे बड़ा घटक है।\nइसमें दालों, सब्जियों, खाना पकाने का तेल, नमक और मसालों जैसी सामग्री की कीमतों को शामिल किया गया है।\nकुछ जगहों पर बच्चों को ‘मिड-डे मील’ अर्थात ‘मध्याह्न भोजन’ के बदले नकद राशि तथा कुछ स्थानों पर शुष्क राशन दिया जा रहा है।\nजोकि हर तरह से, एक दिन में एक बार पौष्टिक भोजन के लिए भी आवश्यक पर्याप्त मात्रा के हिसाब से बहुत कम है।\n₹100 प्रति बच्चा मासिक भुगतान के रूप में दी जाने वाली राशि के हिसाब से हर बच्चे को प्रतिदिन ₹4 से भी कम प्राप्त होते हैं।\nइसलिए, केंद्र सरकार को पोषण सुरक्षा सुनिश्चित करने के लिए अंडे, सब्जियां, फल, दाल/चना, तेल सहित अधिक मात्रा में घर ले जाने वाला राशन प्रदान करना चाहिए।\nमध्याह्न भोजन योजना (MDM) नियम 2015 के अनुसार:\nमध्याह्न भोजन योजना (MDM) दिशानिर्देशों के अनुसार, निम्न प्राथमिक स्तर के लिये प्रतिदिन न्यूनतम 450 कैलोरी ऊर्जा एवं 12 ग्राम प्रोटीन दिए जायेंगे, तथा उच्च प्राथमिक स्तर के लिये न्यूनतम 700 कैलोरी ऊर्जा एवं 20 ग्राम प्रोटीन दिए जाने का प्रावधान है।\nMDM योजना कब शुरू हुई?\n(Monoclonal Antibody Therapies)\nदिल्ली के अपोलो अस्पताल द्वारा, हल्के लक्षण और सह-रुग्णताएं (comorbidities) वाले कोविड-19 रोगियों के लिए एक “एंटीबॉडी कॉकटेल उपचार” (antibody cocktail treatment) की शुरूआत की गई है। इस चिकित्सा प्रक्रिया में ‘मोनोक्लोनल एंटीबॉडी’ को निष्क्रिय करना भी शामिल है।\n‘मोनोक्लोनल एंटीबॉडी’ क्या हैं?\nये एक विशेष एंटीजन को लक्षित करती हैं, जोकि प्रतिरक्षा प्रतिक्रिया प्रेरित करने वाले रोगाणु का ‘प्रोटीन’ होता है\nक्या आप पॉलीक्लोनल एंटीबॉडी के बारे में जानते हैं? उनके बारे में अधिक जानकारी प्राप्त करें: Read here\nअमेरिकी राष्ट्रपति द्वारा वायरस की उत्पत्ति की जांच करने का आदेश\nअमेरिकी राष्ट्रपति जो बिडेन ने, अमेरिकी खुफिया एजेंसियों से, कोविड-19 वायरस की उत्पत्ति का विश्लेषण करने हेतु किये जा रहे प्रयासों को ‘दोगुना’ करने को कहा है, ताकि यह निर्धारित किया जा सके कि इस वायरस की उत्पत्ति ‘मानव-पशु संपर्कों से अथवा किसी प्रयोगशाला में हुई दुर्घटना की वजह से हुई है।\nसंयुक्त राज्य अमेरिका ने यह भी कहा है, कि वह पूरी तरह से, पारदर्शी, साक्ष्य-आधारित अंतरराष्ट्रीय जांच में भाग लेने और सभी संबंधित डेटा और साक्ष्यों तक पहुंच प्रदान करने के लिए चीन पर दबाव डालने हेतु, विश्व भर के समान विचारधारा वाले भागीदारों के साथ काम करना जारी रखेगा।\nइस कदम के निहितार्थ:\nइस घोषणा से चीन पर SARS-COV-2 वायरस की उत्पत्ति के बारे में अधिक स्पष्ट होने के लिए डाले जा दबाव में और वृद्धि होगी। ज्ञातव्य है, कि कोविड वायरस का प्रकोप सर्वप्रथम चीन के ‘वुहान’ शहर में फैला था, और इसी शहर में ‘वुहान इंस्टीट्यूट ऑफ वायरोलॉजी’ (WIV) स्थित है।\nवुहान स्थित प्रयोगशाला पर ध्यान केंद्रित क्यों किया जा रहा है?\n‘वुहान इंस्टीट्यूट ऑफ वायरोलॉजी’, विभिन्न प्रयोगों के लिए वन्यजीवों की आनुवंशिक सामग्री एकत्र करता है।\nवर्ष 2002 में फैले SARS-CoV-1 अंतरराष्ट्रीय प्रकोप की शुरुआत चीन से हुई थी, इसके बाद से इस प्रयोगशाला में ‘चमगादड़ से पैदा होने वाले वायरस’ पर व्यापक काम किया गया है।\nइस प्रकोप की उत्पत्ति की वर्षों तक खोज करने के दौरान दक्षिण-पश्चिम चीन में स्थित एक ‘चमगादड़-गुफा’ (Bat Cave) में SARS के समान वायरस का पता चला था।\nवायरस, इस लैब से किस प्रकार बाहर फैला हो सकता है?\nशोधकर्ताओं द्वारा किसी वायरस के प्रति मानव संवेदनशीलता को मापने के लिए, जानवरों पर जीवित वायरस के साथ प्रयोग किया जाता है। किसी भी गलती की वजह से रोगजनकों के बाहर निकलने के जोखिम को कम करने के लिए, प्रयोगशाला में सुरक्षात्मक पोशाकों और सुपर वायु निस्यंदन (air filtration) जैसे कठोर सुरक्षा प्रोटोकॉल लागू किये जाते हैं। फिर भी, सख्त से सख्त उपाय भी इस प्रकार के जोखिमों को खत्म नहीं कर सकते। तो, यह भी मानने का एक कारण है कि इस वायरस की उत्पत्ति लैब में हुई होगी।\nइसके अलावा, यह प्रयोगशाला ‘हुनान सीफूड मार्केट’ (Huanan Seafood Market) के नजदीक स्थित है, और इसे महामारी की शुरुआत में, वायरस के पशुओं से मनुष्यों में फैलने वाले सबसे संभावित स्थान के रूप में उद्धृत किया गया था। इसी बाजार में, कोविड-19 के सबसे पहले अत्यधिक तेजी से फैलने वाली घटना हुई थी।\nख़ास कर के, चीनी सरकार द्वारा लैब-से वायरस निकलने संबंधी परिदृश्य की पूरी तरह से जांच करने की अनुमति देने से इनकार करने पर इन सिद्धांतों को और बल मिलता है।\nवायरस की प्राकृतिक उत्पत्ति परिकल्पना का समर्थन करने वाले वैज्ञानिकों के तर्क:\nपहली SARS महामारी (चमगादड़), MERS-CoV (ऊंट), इबोला (चमगादड़ या गैर-मानव प्राइमेट) और निपाह वायरस (चमगादड़) जैसी पिछली सदी की सबसे घातक बीमारियों का स्रोत, वन्यजीवों और घरेलू जानवरों के साथ मानव के संबंधों में पाया गया है।\nहालाँकि, अभी तक कोविड-19 वायरस की उत्पत्ति के लिए किसी जानवर- स्रोत की पहचान नहीं की गई है, किंतु वुहान में स्थित वन्यजीव बाजार के वन्यजीव खंड की दुकानों में लिए गए नमूनों की जांच करने पर ‘पॉजिटिव’ परिणाम मिले हैं, जो किसी संक्रमित जानवर या जानवरों की देखभाल करने वाले किसी मनुष्य से संक्रमण फैलने का संकेत करते हैं।\nक्या आप बैक्टीरिया, वायरस, कवक और प्रोटोजोआ के बीच अंतर जानते हैं?\nSARS, MERS, Ebola और Nipah का अवलोकन\nविभिन्न रोगजनकों के कारण होने वाले रोग\nSARS-CoV-2 वायरस क्या है?\nआरटी पीसीआर टेस्ट क्या है?\nएंटीजन और एंटीबॉडी के बीच अंतर।\nयह अभी भी ज्ञात नहीं है कि कोविड-19 वायरस की उत्पत्ति ‘मानव-पशु संपर्कों से अथवा किसी प्रयोगशाला में हुई दुर्घटना की वजह से हुई है। अंतर्राष्ट्रीय समुदाय इस मामले पर कैसे विचार कर रहा है, चर्चा कीजिए।\nजयंती (Jayanti), ‘अरकोनोमिमस सॉस्योर’ (Arachnomimus Saussure) वर्ग के अंतर्गत चिह्नित ‘झींगुर’ (Cricket) की बारहवीं उपवर्ग या प्रजाति घोषित की गई है।\n‘झींगुर’ की इस प्रजाति को, प्राणी विज्ञानियों की एक टीम द्वारा छत्तीसगढ़ की कुर्रा गुफाओं (Kurra caves) में अप्रैल 2021 में खोजा गया था।\nइस प्रजाति का नामकरण, देश के प्रमुख ‘गुफा अन्वेषकों’ में से एक ‘प्रोफेसर जयंत बिस्वास’ के नाम पर किया गया है। प्रोफेसर जयंत ने इस प्रजाति को खोजने में वैज्ञानिकों के दल की काफी सहायता की।\nसबसे दिलचस्प बात यह है, कि इस नई जयंती प्रजाति के ‘नर झींगुर’ ध्वनि उत्पन्न नहीं कर सकते हैं और उनकी मादा झींगुरों के कान नहीं होते हैं।\nवर्ष 1878 में एक स्विस कीटविज्ञानी (Entomologist) ‘हेनरी लुई फ्रेडरिक डी सॉस्योर’ (Henri Louis Frédéric de Saussure) द्वारा मकड़ियों के समान दिखने वाले झींगुरों के वर्ग को ‘अरकोनोमिमस’ (Arachnomimus) नाम दिया गया था।\nPrevious PostPrevious SECURE SYNOPSIS: 28 May 2021\nNext PostNext Insights Weekly Essay Challenges 2021 – Week 25 : Economics without ethics isacaricature & ethics without economics isafairy tale.


अनूप शुक्ला का व्यंग्य- भीगे चुनरवाली\nहोली आती है तो रंग लेकर आती है और जब रंग आते हैं बरसते भी खूब हैं। बहुत सारा मौज-मजा होता है। मौज मजे के लिए रंगों के साथ बहुत से बाहरी ताम-झाम की भी जरूरत पड़ती है। सो एक गाना जो हर चौराहे, गली-मोहल्ले, कोने-अतरे में बजता सुनाई देता है वह है- रंग बरसे भीगे चुनर वाली।\nजहाँ रंग चल रहा था वहाँ भी चुनर वाली भीग रही थी जहाँ सूखा पड़ा था वहाँ भी चुनर वाली भीग रही थी। लड़के जहाँ होली खेल रहे थे वहाँ चुनर वाली भीग रही थ। लड़कियाँ जहाँ थीं वहाँ भी चुनर वाली। लोग फ़्राक, सलवार, कुर्ता, साड़ी, पैंट-शर्ट में होली खेल रहे थे लेकिन प्रचार चुनर वाली के भीगने का हो रहा था। पच्चीस साल से भीगते सुन रहे हैं चुनर वाली को। सही में कोई इत्ता भीगता तो डबल निमोनिया हो गया होता अब तक! लेकिन लगता है कि चुनरवाली कोई डाक्टर है। अगर ऐसा नहीं है तो उसका पिता या पति तो पक्का डाक्टर है वरना इतना भीगने पर भी बार-बार भीगने की हिम्मत भला कोई साधारण महिला कर सकती है!\nकभी-कभी मुझे यह भी लगता है कि जब रंग बरस रहा है तो केवल चुनर वाली ही क्यों भीग रही है? बाकी लोग सूखे क्यों है? क्या रंग बरसाने वाले बादल भी अब अपना काम पाइप लाइन के द्वारा करने लगे हैं? सीधे लक्ष्य पर निशाना केवल चुनरवाली को भिगोना। लगता है चुनरवाली वीआईपी है। अकेले भीगती है। वो भीगती रहती है गोरी का यार पान चबाता रहता है। पच्चीस साल से बेचारा पान चबा रहा है। उसको पता ही नही होगा कि इस बीच कित्ते पान-मसाले आ गए हैं। पता तो चुनरवाली को भी नहीं लगा होगा। उसको भीगने से फुरसत मिले तब तो पता चले।\nज़रा इस बात पर भी गौर कीजिए कि न जाने कहाँ से चुनरवाली को इतनी फुरसत है कि भीगने के सिवा उसे कोई काम ही नहीं है। होली के हफ़्ता भर पहले से भीगना शुरू कर देती है और दो दिन बाद तक भीगती रहती है। और तो और दो होलियों के बीच भी यदा कदा बहुत बार इसके भीगने के चरचे सुनाई देते हैं लाउडस्पीकर पर। मालूम नहीं कि उसकी उम्र क्या है, पढ़ती है, नौकरी करती है या गृहलक्ष्मी है। लेकिन भई, कुछ भी उम्र हो, कुछ भी करती हो हैरानी मुझे यह सोचकर होती है कि कौन-सा स्कूल कालेज ऐसा है, कौन-सा ऑफिस ऐसा है और कौन-सा परिवार ऐसा है जिसमें इतनी फुरसत मिलती है कि कामधाम छोड़कर लगी है भीगने में। फुरसतिया होने के बावजूद मुझे इसकी फुरसत से ईर्ष्या होने लगी है।\nकभी-कभी यह भी महसूस होने लगता है कि चुनरवाली सर्वव्यापी है। वह लखनऊ में है, कानपुर में है, बनारस में है और दिल्ली में भी है। होना तो उसे मुंबई में भी चाहिए था लेकिन चुनरवाली यूपी की है या बिहार की, हिंदी बोलती है या मराठी, यह जानने के बाद ही उसे वहाँ प्रवेश मिलने की संभावना है। कुछ लोगों का कहना है कि चुनरवाली से मराठी मानुस को इतना प्रेम है कि यूपी बिहार और महाराष्ट्र तथा हिंदी-मराठी के चक्कर से ऊपर उठकर वह वहाँ भी बेखटके भीग रही है। मजाल है उसका कोई कुछ बिगाड़ ले। ऐसा सर्वशक्तिमान व्यक्तित्व जिसका हो उस पर किसी का क्या बस चलता है। वह तो वही करेगी जो वह चाहेगी। उसकी मर्जी! जब चाहे भीगे, जहाँ चाहे भीगे उसे न तो कोई रंग बरसाने से रोक सकता है न भीगने से। उसका जहाँ जी चाहेगा रंगों की बारिश चालू करेगी और भीगना शुरू कर देगी।\nकभी-कभी तो मुझे इस गाने के बोल पर भी शंका होती है। यह जो गाना है न रंग बरसे भीगे चुनर वाली वह कुछ लोकगीत का टाइप लगता है। अब लग गया सो लग गया। जब लग गया तो यह भी लगा कि शायद इस गाने के मूल बोल कुछ और रहे होंगे! बिगड़ते-बिगड़ते ऐसा हो गया हो गया होगा! गाँव के दिनों की याद आती है! गाँव में महिलाएँ ससुराल आती थीं वे अपने मायके के नाम से जानी जाती थीं। उनके नाम नहीं लिये जाते थे। मायके के उर्मिला, रामप्यारी, बसंती आदि सब नाम गायब हो जाते और बहू बनते ही वे पिपरौली वाली, मवई वाली, राधन वाली बन के रह जातीं! शायद उनके मायके की याद बनाए रखने के लिए ऐसा किया जाता हो लेकिन यह सच है कि लड़कियाँ बहुएँ बनती ही अपने नाम खो देती थीं। इसी तरह होगी कोई चुनार की लड़की। न जाने क्या नाम रहा होगा उसका। जब शादी हुई तो नाम खोकर चुनार वाली बन गई होगी। होली में जब नई-नई बहू रही होगी तो उसका उसको भिगोते हुए होली में गीत गाया गया होगा- रंग बरसे भीगे चुनार वाली! बाद में धीरे-धीरे चुनार का चुनर बन गया।\nकभी-कभी यह भी लगता है चुनरवाली हो या चुनारवाली पच्चीस सालों से भीग रही है बेचारी। अब तो उसकी उम्र हुई। उसको अपने स्वास्थ्य का ध्यान रखना चाहिए। अब यह भीगने भागने की नादानी खत्म करनी चाहिए। कही किसी दिन हालत खराब हुई तो सँभलनी मुश्किल हो जाएगी। यह सोचते हुए हम थोड़े भावुक हो जाते हैं। जिसका नाम पच्चीस बरस से सुन रहे हैं उससे मुलाकात भले ही न हो संवेदना के स्तर पर लो लगाव हो ही जाता है। हम जानते हैं कि आपको लगता होगा कि हम ये सब ऐसे ही कह रहे हैं। लेकिन हमें यही लगता है तो क्या करें।


इंदौर प्रशासन पर एकपक्षीय कार्रवाई का आरोप, 15 अल्पसंख्यकों के मकान ढहाने का इल्ज़ाम- Hum Samvet\nइंदौर प्रशासन पर एकपक्षीय कार्रवाई का आरोप, 15 अल्पसंख्यकों के मकान ढहाने का इल्ज़ाम\nमंगलवार को चांदनखेड़ी गांव में राम मंदिर रैली के दौरान हिंसक झड़प हुई थी, जिसके ठीक एक दिन बाद प्रशासन ने 15 अल्पसंख्यक परिवारों के घर ढहा दिए\nUpdated: Jan 01, 2021, 06:03 AM IST\nइंदौर। मध्य प्रदेश में इस समय कुछ संगठनों द्वारा राम मंदिर के लिए चंदा जुटाने के नाम पर जगह-जगह रैलियां निकाली जा रही हैं। ऐसी ही एक रैली मंगलवार को इंदौर से 58 किलोमीटर की दूरी पर स्थित गौतमपुरा थाने के एक मुस्लिम बहुल गांव चांदनखेड़ी से निकाली जा रही थी। इस दौरान रैली में नारेबाजी कर रहे लोगों और कुछ स्थानीय लोगों के बीच झड़प हो गई, जिसमें करीब 10 लोग घायल हो गए जबकि 30 लोगों को पुलिस ने गिरफ्तार कर लिया।\nलेकिन इसके बाद जो हुआ वो हैरान करने वाला है। दरअसल इस घटना के ठीक एक अगले दिन यानी बुधवार को स्थानीय प्रशासन ने 15 मुस्लिम परिवार के घर अवैध अतिक्रमण बता कर ढहा दिए। स्थानीय प्रशासन की इस एकपक्षीय कार्रवाई के बाद मुस्लिम समुदाय के कुछ प्रतिनिधियों ने इंदौर आईजी योगेश देशमुख से शिकायत की। उन्होंने आईजी से कहा कि मध्य प्रदेश के अल्पसंख्यकों में डर का माहौल बनाने के लिए ऐसा किया जा रहा है। उन्होंने कहा कि इन घटनाओं से अल्पसंख्यकों में ऐसा डर पैदा हो सकता है कि वो इस देश में महफूज़ नहीं हैं। ऐसी घटनाओं के जरिए मध्य प्रदेश की फ़िज़ा को जानबूझकर खराब करने की कोशिश की जा रही है। उन्होंने मीडिया से भी कहा कि प्रशासन की एकपक्षीय कार्रवाई बेहद चिंता की बात है। इसीलिए हमने आज आईजी साहब से मिलकर पूरे मसले पर निष्पक्ष कार्रवाई करने की मांग की है।\nमुस्लिम समुदाय की शिकायत के बाद गौतमपुरा के थाना प्रभारी आरसी भास्करे और एसडीओपी पंकज दीक्षित को सस्पेंड कर दिया गया है। इंदौर आईजी ने कहा कि मुस्लिम समुदाय की शिकायत थी कि प्रशासन ने इस पूरे मामले में एकपक्षीय कार्रवाई की है। जिसके बाद हमने उन्हें इस बात का आश्वासन दिया है कि इस देश के किसी भी नागरिक को डरने की ज़रूरत नहीं है। कोई भी अपने आप को असहाय न समझे। पूरे घटनाक्रम पर पुलिस निष्पक्ष रूप से कार्रवाई कर रही है। जो भी दोषी हैं, पुलिस उनके खिलाफ कार्रवाई कर रही है। आप मुसलमान थोड़ी हो ?\nअरे एसपी साहिब आप भी तो हिन्दू ही हो\nपूरे मामले की जब खबर इंदौर जिला प्रशासन तक पहुंची तब इंदौर एसएसपी हरि नारायणचारी मिश्रा स्थिति का जायज़ा लेने घटनास्थल पर पहुंचे थे। मिश्रा स्थिति को नियंत्रित करने और लोगों को समझाने की कोशिश कर रहे थे। लेकिन वहां पर मौजूद कुछ उपद्रवी तत्व एसएसपी से कहने लगे कि आप भी तो हिन्दू हैं। इस घटना को और लोगों की भाषा सुनने वाले देश के हर नागरिक को यह ज़रूर सोचना चाहिए कि देश की जनता में सभी नागरिक समान रूप से शामिल हैं।\nजनता का मतलब जनता होता है, सिर्फ हिंदू नहीं\nनफरत फैलाने की इन कोशिशों के बीच मीराबाई जैसी महिलाओं के उदाहरण भी देखने को मिल रहे हैं, जिन्होंने सांप्रदायिकता से संक्रमित सोच को आईना दिखाने का काम किया है। 26 दिसंबर को उज्जैन प्रशासन ने शहर के बेगम बाग में रहने वाले अब्दुल रफीक का दो मंजिला घर गिरा दिया। पेशे से मजदूर अब्दुल रफीक ने सरकारी पट्टे की ज़मीन पर 35 साल में पाई पाई जोड़कर ये घर बनाया था। लेकिन प्रशासन ने उसे गिराने से पहले ज़रा भी नहीं सोचा। घर ढहाए जाने के बाद अचानक बेघर हुए रफीक और उनके पूरे परिवार को प़ड़ोस की मीरा बाई नाम की महिला ने अपने घर में जगह दी है।\nअखबारों में आई रिपोर्ट्स के मुताबिक उज्जैन में भारतीय जनता युवा मोर्चा के कार्यकर्ताओं के मुस्लिम बहुल इलाके में जुलूस निकालने और नारेबाजी करने के दौरान हुए पथराव के सिलसिले में पुलिस दो महिलाओं की तलाश कर रही थी। इन महिलाओं पर भारतीय जनता युवा मोर्चा के कार्यकर्ताओं ने मीरा बाई की छत से ही पथराव करने का आरोप लगाया था। रिपोर्ट्स के मुताबिक पुलिस जुलूस निकालने वालों की मांग पर उस घर को ढहाने जा रही थी, जहां से पथराव हुआ था। लेकिन 26 दिसंबर को जब ये बात सामने आई कि पथराव तो मीरा बाई की छत से हुआ था और वो हिंदू हैं, तो पुलिस की टीम पड़ोस में रहने वाले अब्दुल रफीक के घर की तरफ मुड़ गई और उसे ढहा दिया।\nमीरा बाई का कहना है कि पुलिस को ऐसा नहीं करना चाहिए था। अब्दुल भाई की कोई ग़लती नहीं थी। लेकिन प्रशासन ने अब्दुल रफीक को जो सज़ा दी है, उसको क्या समझा जाए? मीराबाई ने अब न सिर्फ अब्दुल रफ़ीक परिवार को अपने घर में रहने की जगह दी है , बल्कि उनका पूरा ध्यान भी रख रही हैं। लेकिन घटना के बाद से पूरे इलाके में तनाव का माहौल बना हुआ है। कुछ ऐसा ही हाल पास के शहरों मंदसौर और इंदौर का भी है।\nइस तरह पुलिस-प्रशासन की मर्ज़ी से जगह-जगह लोगों के मकान ढहाए जाने की घटनाओं पर संवैधानिक नज़रिए से भी गंभीर सवाल खड़े होते हैं। सवाल ये है कि अगर किसी मकान से पथराव होने की घटना सामने आए तो पुलिस की क्या भूमिका होनी चाहिए? न्यायिक प्रक्रिया का तकाज़ा तो यही है कि पुलिस दोषियों का पता लगाकर उन्हें अदालत के सामने हाजिर करे और सबूत पेश करके कानून के मुताबिक सज़ा दिलवाए।\nइसकी जगह अगर पुलिस-प्रशासन के अफसर खुद ही दोषी का फैसला करके उनके मकान गिराने लगेंगे तो कानून का राज कैसे रह जाएगा? क्या यह किसी कानून में लिखा है कि अगर किसी व्यक्ति पर पथराव में शामिल होने का आरोप लगता है तो पुलिस अपनी मर्ज़ी से उसका मकान ढहा सकती है?\nअगर अतिक्रमण की स्थिति में भी कोई मकान गिराया जाता है, तो उसके लिए भी कानूनी प्रक्रिया का पालन करना होता है। कोर्ट से आदेश लेना होता है, मकान में रहने वालों को नोटिस दिया जाता है। घर खाली करने के लिए वक्त दिया जाता है। यहां तो ऐसी खबरें सामने आ रही हैं कि बवाल मचने के बाद एक पक्ष ने विरोधी समूह के घर गिराने की मांग करते हुए हंगामा शुरू कर दिया और फिर उनके दबाव में पुलिस ने जाकर कुछ लोगों के घर गिरा दिए। अगर ये खबरें सच्ची हैं तो प्रदेश में कानून का राज कायम रखने के लिए जिम्मेदार शासन-प्रशासन के लोगों को इन्हें गंभीरता से लेना चाहिए। कानून के मुताबिक सही दिशा में कार्रवाई करनी चाहिए, ताकि आम नागरिकों का सिस्टम पर भरोसा कायम रहे।\nCommunal Violence Madhya Pradesh


देवरिया में प्रसूति विंग की बिल्डिंग2साल से तैयार, मगर डॉक्टर नदारद\nदेवरिया में प्रसूति...\n16 Aug 2018 11:14 AM GMT\nसरकार कहती है जल्दी ही नियुक्त किया जायेगा स्टाफ, लेकिन मौजूदा हालातों को देखकर लगता है सिर्फ लॉलीपॉप दिखाती है सरकार जनता को...\nदेवरिया से सत्येंद्र यादव की रिपोर्ट\nगोरखपुर में एम्स बन रहा है। देवरिया जिले में मेडिकल कॉलेज बनाने का ऐलान हुआ है। हालांकि ये मेडिकल कॉलेज देवरिया जिले के सलेमपुर लोकसभा, बलिया और घोसी लोकसभा क्षेत्र के लिए मिला है, लेकिन बताया जा रहा है कि ये देवरिया में बनेगा। जहां भी बने जल्द बने तो अच्छा है। हो सकता है कि 10 साल में गोरखपुर में एम्स और देवरिया में मेडिकल कॉलेज की इमारत बन कर तैयार हो जाए।\nइलाज कब से शुरू होगा पता नहीं। ये आशंका इसलिए कि देवरिया जिले के लार ब्लॉक में एक प्रसूति विंग पिछले2साल से डॉक्टरों का इंतजार कर रहा है। 30 बेड का ये प्रसूति विंग अखिलेश यादव सरकार में बनकर तैयार हो गया था, लेकिन अभी तक चालू नहीं हुआ। स्टाफ का इंतजार करता ये अस्पताल सवाल पूछ रहा है कि आखिर कब तक स्टाफ आएगा?\nजिन महिलाओं की सुविधा के लिए ये बिल्डिंग बनाई गई उन्हें इसका लाभ कब से मिलेगा?6महीने पहले जन सूचना अधिकार के तहत मांगी गई जानकारी में सरकार ने इस बारे में जवाब दिया कि जल्द ही यहां पर स्टाफ उपलब्ध करा दिया जाएगा। स्थानीय लोगों को लगा कि अब ये अस्पताल चालू हो जाएगा, लेकिन ऐसा नहीं हुआ।\nदिन, हफ्ते और महीनों बीत गए लेकिन लार ब्लॉक का प्रसूति विंग चालू नहीं हुआ। हां, इसे लार सामुदायिक स्वास्थ्य केंद्र को हैंडओवर जरूर कर दिया गया। हैंडओवर होने के बाद फिर ग्रामीणों में एक उम्मीद जगी, लेकिन आज भी प्रसूति विंग डॉक्टरों का इंतजार कर रहा है।\nकरीब डेढ़ महीने पहले इन पंक्तियों के लेखक ने भी जन सूचना अधिकार के तहत इस मामले में जवाब मांगा। सवाल के जवाब में सरकार की तरफ से जो भी जवाब आया उसमें कुछ नया नहीं है। कहा गया कि प्रसूति विंग हैंडओवर कर दिया गया है और जल्द ही स्टॉफ की व्यवस्था होने पर चालू हो जाएगा। वो वक्त कब आएगा लॉर ब्लॉक की महिलाएं इंतजार कर रही हैं।\nगौरतलब है कि लार ब्लॉक में जब भी किसी महिला को डिलिवरी करानी होती है तो उसे 40 किमी दूर देवरिया जिला अस्पताल जाना होता है। न तो लार में और न ही सलेमपुर तहसील में प्रसूति केंद्र है। यही नहीं अगर किसी गर्भवती महिला के लिए ऐसे समय में एंबुलेंस को बुलाया जाता है तो उसे आने में भी घंटों लग जाते हैं या नहीं भी पहुंचती है।\nस्थानीय एंबुलेंस सेवा सिर्फ लार के सामुदायिक स्वास्थ्य केंद्र तक ही सुविधा देती है, फिर वहां से डॉक्टर के कहने पर दूसरी एंबुलेंस उन्हें देवरिया ले जाती है। ये प्रक्रिया इतनी जटिल होती है कि आम नागरिक परेशान हो जाता है और महिलाओं की स्थिति काफी खराब हो जाती है।\nअगर गर्भवती महिला के लिए प्राइवेट एंबुलेंस देवरिया तक की जाती है तो उसे करीब2हजार रुपए तक खर्च करने पड़ते हैं । गरीब परिवार की महिलाओं के लिए ये काफी महंगा पड़ता है। हालांकि लार और सलेमपुर में भी डिलिवरी कराई जाती है, लेकिन ये काफी रिस्की होता है।\nजन सूचना अधिकार के जरिए इस मामले को स्वास्थ्य महानिदेशक तक पहुंचाया गया है। सरकार की ओर से जवाब आने के बाद उसे हेल्थ मिनिस्टर को ट्वीट कर दिया है। उम्मीद कीजिए कि जल्द लार का प्रसूति विंग चालू हो जाए। हालांकि सरकार के रवैये को देखते हुए लगता है कि इसे चालू होने में अभी और वक्त लगेगा। हो सकता है किसी चुनाव के वक्त जनभावनाओं को भुना वोट हासिल करने के लिए इसे चालू किया जाए।\nTags30 bed prsooti kendra Deoria India news Laar pregnant women right to information RTI soochana ka adhikar Uttar Pradesh Yogi Govt.


AP Grama Sachivalayam Result 2019 Announced: Andhra Pradesh AP Grama Sachivalayam declared the results on gramasachivalayam.ap.gov.in - आंध्रप्रदेश ग्राम सचिवालय रिजल्ट जारी, ऐसे करें चेक gramasachivalayam.ap.gov.in\nAP Grama Sachivalayam Result 2019 Announced: आंध्र प्रदेश ग्राम सचिवालय भर्ती का रिजल्ट आधिकारिक वेबसाइट पर घोषित कर दिया गया है. जिन उम्मीदवारों ने AP Grama Sachivalayam परीक्षा 2019 में भाग लिया था वह अपना परिणाम gramasachivalayam.ap.gov.in पर देख सकते हैं. 21,69,814 से अधिक उम्मीदवारों ने 1.2 लाख रिक्तियों के लिए आवेदन किया था. एपी ग्राम सचिवालयम की परीक्षाएं 1 से 8 सितंबर तक आयोजित की गई थीं.\nएपी ग्राम सचिवालयम डॉक्यूमेंट वेरिफिकेशन 23 सितंबर से, gramasachivalayam.ap.gov.in पर करें चेक.\nनई दिल्ली. AP Grama Sachivalayam Result 2019 Announced:आंध्र प्रदेश (एपी) ग्राम सचिवालय ने गुरुवार 19 सितंबर को विभिन्न पदों पर वैकेंसी के लिए आयोजित लिखित परीक्षा का रिजल्ट घोषित कर दिया है. वे सभी उम्मीदवार जो एपी ग्राम सचिवालयम परीक्षा 2019 में उपस्थित हुए थे, वे अपना रिजल्ट एपी ग्राम सचिवालयम की आधिकारिक वेबसाइट gramasachivalayam.ap.gov.in और vsws.ap.gov.in पर जाकर चेक कर सकते हैं.\nएपी ग्राम सचिवालयम लिखित परीक्षा 2019 में क्वालीफाई करने वालों को मेडिकल टेस्ट के लिए बुलाया जाएगा, और उम्मीदवार की जांच की जाएगी. उम्मीदवार को लिखित, मेडिकल और साक्षात्कार के दौर में उनके प्रदर्शन के आधार पर आंध्र प्रदेश में किसी स्थान पर पोस्टिंग दी जाएगी.\nजल्द ही उम्मीवारों को मेडिकल और इंटरव्यू राउंड की तारीखों का ऐलान कर दिया जाएगा. उम्मीदवारों को आधिकारिक वेबसाइट पर लेटेस्टअपडेट के लिए नजर रखने की सलाह दी जाती है. आंध्र प्रदेश सरकार ने 1 सितंबर से 8 सितंबर, 2019 के बीच 1, 28,589 पदों के लिए परीक्षाएं आयोजित कीं. लगभग 21, 69,814 उम्मीदवारों ने परीक्षा के लिए रजिस्ट्रेशन किया और 19.74 लाख उम्मीदवार उपस्थित हुए, वे अपना रिजल्ट gramasachivalayam.ap.gov.in पर देख सकते हैं. चयनित उम्मीदवारों को दो दिनों के लिए प्रशिक्षण दिया जाएगा .\nवे सभी जो एपी ग्राम सचिवालयम परीक्षा 2019 में उपस्थित हुए थे, वे आधिकारिक वेबसाइट पर अपनी जानकारी भरकर अपना रिजल्ट डाउनलोड कर सकते हैं. उम्मीदवार सीधे नीचे क्लिक करके एपी ग्राम सचिवालयम परिणाम 2019 डाउनलोड लिंक का उपयोग कर सकते हैं. एपी ग्राम सचिवालय जॉब्स 2019 के लिए ऑनलाइन प्रक्रिया 27 जुलाई 2019 को विभिन्न पदों के लिए 1,24,022 रिक्तियों की भर्ती के लिए शुरू की गई थी. उम्मीदवारों को लेटेस्ट अपडेट के लिए आधिकारिक वेबसाइट पर जाने की सलाह दी जाती है.\nBPSC Recruitment 2019: बिहार लोक सेवा आयोग ने सहायक वन सरंक्षक के पदों पर निकाली बंपर वैकेंसी, www.bpsc.bih.nic.in पर करें अप्लाई\nOne response to “AP Grama Sachivalayam Result 2019 Announced: आंध्रप्रदेश ग्राम सचिवालय रिजल्ट जारी, ऐसे करें चेक gramasachivalayam.ap.gov.in”\nB Girish kumar says:


Water movement in Aheri due to the initiative of the city head | नगराध्यक्ष की पहल से अहेरी में जलक्रांति | Navabharat (नवभारत)\nPublished: June 28, 2020 10:46 PM\nजलक्रांति नगराध्यक्ष की पहल से अहेरी में जलक्रांति\n34 बोरवेल निर्माणकार्य करने वाली पहली नपं\nअहेरी. स्थानीय नगरपंचायत अंतर्गत आने वाले क्षेत्र में नगराध्यक्ष हर्षा ठाकरे की पहल से 14 वें वित्त आयोग योजना से लगभग 34 बोरवेल निर्माण किए जाने वाले है. नपं क्षेत्र में 34 बोरवेल निर्माण की जाने वाले महाराष्ट्र की पहली नगरपंचायत है. निश्चित रूप से ही अहेरी शहर में जलक्रांति होगी.\nकई जगह पर पानी की समस्या\nजिले में कई जगह पर पानी की समस्या है. किंतु अब अहेरी नगरपंचायत क्षेत्र में पानी के लिए भागदौड़ रुकने वाली है. अहेरी की नगराध्यक्ष हर्षा ठाकरे ने पहल कर 14 वें वित्त आयोग योजना से 42 लाख रूपए खर्च कर 34 बोरवेल निर्माण किया जाने वाला है. इसके अनुसार 8 दिनों में 20 बोरवेल का निर्माणकार्य पूरा किया गया है. आने वाले 8 दिनों में 14 बोरवेल का निर्माणकार्य पूरा किया जाने वाला है. एक ही समय में 34 बोरवेल निर्माण करने वाली राज्य की पहली नगरपंचायत है. जिससे अहेरी नगरपंचायत क्षेत्र जलक्रांति होने वाली है. उक्त नपं क्षेत्र में कुल 17 प्रभाग है. आवश्यकता के अनुसार हर प्रभाग में 1,2तथा3बोरवेल का निर्माणकार्य किया जा रहा है.\nपानी के लिए भटकना पड़ेगा\nअहेरी नगरपंचायत की ओर से 34 बोरवेल का निर्माणकार्य किया जाने वाला है. इसका लाभ नपं में समावेश गड़अहेरी, गड़बामणी तथा चेरपल्ली गांवों को होने वाला है. तीनों गांव में पानी का स्त्रोत कम है. जिससे ग्रामीणों को गर्मियों के दिनों में पानी के लिए दर-दर भटकना पड़ता है. पीने के पानी के लिए यहां के लोगों को गांव समीप होने वाले नाले पर जाना पड़ता है. अहेरी शहर से पानी की कैन खरीद कर प्यास बुझानी पड़ती है. जिससे उक्त योजना के अंतर्गत ग्रामीणों को पानी के लिए भटकने की समस्या अब हल होने वाली है.\nPublished: June 28, 2020 10:46 PM Updated: June 28, 2020 10:46 PM


ज्योतिष विद्वानों के अनुसार राहु और केतु के कारण ही कालसर्प दोष लगता है और उसी के कारण जीवन में कई तरह की कठिनाइयों का सामना करना पड़ता है। जब कुंडली में सारे ग्रह राहु और केतु के बीच आ जाते हैं तो उसे पूर्ण कालसर्प योग कहते हैं। कालसर्प दोष 12 प्रकार का होता है।\n1. कालसर्प दोष की पूजा उज्जैज (मध्यप्रदेश), ब्रह्मकपाली (उत्तराखंड), त्रिजुगी नारायण मंदिर (उत्तराखंड), प्रयाग (उत्तरप्रदेश), त्रीनागेश्वरम वासुकी नाग मंदिर (तमिलनाडु) आदि जगहों पर होती है परंतु त्र्यंबकेश्वर (महाराष्ट्र) को खास जगह माना जाता है।\n2. नाशिक के पास गोदावरी तट पर 12 ज्योतिर्लिंगों में से एक त्र्यंबकेश्वर ज्योतिर्लिंग है। यही पर नागपंचमी और विशेष दिनों में कालसर्प दोष की पूजा होती है। इस पूजा के लिए यह सबसे प्रमुख स्थान है।\n3. इस एकमात्र स्थान पर प्रतिवर्ष लाखों लोग कालसर्प दोष से मुक्ति पाने के लिए आते हैं। कहते हैं कि यहां के शिवलिंग के दर्शन करने से ही कालसर्प दोष से मुक्ति मिल जाती है। इस मंदिर में कालसर्प शांति, त्रिपिंडी विधि और नारायण नागबलि की पूजा संपन्न होती है।\n4. कहते हैं कि इस मंदिर में3शिवलिंगों की पूजा की जाती है जिनको ब्रह्मा, विष्णु और शिव के नाम से जाना जाता है। मंदिर के पास3पर्वत स्थित हैं, जिन्हें ब्रह्मगिरी, नीलगिरी और गंगा द्वार कहा जाता है। ब्रह्मगिरी पर्वत भगवान शिव का स्वरूप है, नीलगिरी पर्वत पर नीलाम्बिका देवी और दत्तात्रेय भगवान का मंदिर है और गंगा द्वार पर्वत पर देवी गोदावरी मंदिर है।\n5. यहां पर कालसर्प दोष से मुक्ति के लिए संपूर्ण पूजा विधिवत रूप से की जाती है, जिसमें कम से कम3घंटे लगते हैं। अन्य स्थानों की अपेक्षा इस स्थान का खास महत्व है क्योंकि यहां पर शिवजी का महा मृत्युंजय रूप विद्यमान है।\n6. तीन नेत्रों वाले शिवशंभु के यहां विराजमान होने के कारण इस जगह को त्र्यंबक (तीन नेत्रों वाले) कहा जाने लगा। उज्जैन और ओंकारेश्वर की ही तरह त्र्यंबकेश्वर महाराज को यहां का राजा माना जाता है।


सकारात्मक परिवर्तन के लिए एलीट/आभिजात्य को आगे आना होता है – Tribunehindi.com\nसकारात्मक परिवर्तन के लिए एलीट/आभिजात्य को आगे आना होता है\nराहुल और प्रियंका गांधी के आज के आंदोलन से जो माहौल बना है, वह फिर यह इंगित करता है कि अत्याचार के विरुद्ध या सकारात्मक परिवर्तन के लिए एलीट/आभिजात्य को आगे आना होता है। इस शब्द का अर्थ धनिक या अच्छे कुल या शिक्षित होने से मात्र से नहीं है, आभिजात्य का अर्थ है, जो समझ, साहस और संसाधन में अग्रणी हो। वह किसी भी पेशे या क्षेत्र से हो सकता है। विश्व के किसी भी स्वतंत्रता आंदोलन, राजनीतिक, सामाजिक या सांस्कृतिक आंदोलन को देखें, नेतृत्व आभिजात्य को करना होता है।\nआज इन दोनों ने एक बड़ी पहल की है, भले वह सांकेतिक हो। लेकिन यह सांस्कृतिक भी है, विरोध में खड़े होने की संस्कृति। उचित को उचित और अनुचित को अनुचित कहने की संस्कृति, किसी के दुःख में साझा करने की संस्कृति, किसी के साथ खड़े होने की संस्कृति। इन भाई-बहन और इनके साथी कार्यकर्ताओं ने आज शक्ति के मद में चूर प्रवृत्तियों को भयभीत कर दिया है। इसलिए यह घटना राजनीतिक से अधिक सांस्कृतिक है, यह भावात्मक है, काव्यात्मक है, इसे लक्षित किया जाना चाहिए, इसकी अनुभूति होनी चाहिए। यह कुछ कठिन अवश्य है।एलेन फिंकिलकरौ ने कहा है कि जब संस्कृति से घृणा ही संस्कृति बन जाए, तो मस्तिष्क का जीवन अपना सारा अर्थ खो देता है, हमें इस स्थिति से बचना होगा। हमें यह भी सोचना होगा कि हमारे एलीट, हमारे आभिजात्य क्या कर रहे हैं, कहाँ हैं? हम यह ग़लती करते हैं कि राजनीतिक दुर्घटनाओं का ठीकरा जन सामान्य पर थोपने लगते हैं।\nराजनीतिक आभिजात्य का जो है, सो तो है, पर सांस्कृतिक और सामाजिक आभिजात्य से भी प्रश्न होने चाहिए, संतोषजनक उत्तर न मिले, तो उनका प्रतिकार और प्रतिवाद भी होना चाहिए। हम गांधी की फिर जयंती मनायेंगे, लेकिन उनकी सबसे महत्वपूर्ण सीख- बहिष्कार- को कब अंगीकार करेंगे?\nहाथरस व उन्नाव के बाद फ़तेहपुर में दरिन्दगी का शिकार हुई मासूम


क्या Salman Khan की 'राधे' ईद पर नहीं हो पाएगी रिलीज! | Salman Khan, Radhe Release Date, Akshay Kumar, Sooryavanshi Release Date\nक्या Salman Khan की 'राधे' ईद पर नहीं हो पाएगी रिलीज!\nमंगलवार,6अप्रैल 2021 (13:07 IST)\nकल की ही बात है जब खबर आई कि अक्षय कुमार की फिल्म 'सूर्यवंशी' 30 अप्रैल को रिलीज नहीं हो पाएगी और रिलीज डेट अब आगे बढ़ा दी गई है। ऐसा रोहित शेट्टी की इस फिल्म के साथ कई बार हो चुका है। कोविड-19 ने फिल्म की रिलीज को लगभग एक साल से अटका रखा है। अब तो दर्शक भी इंतजार करते-करते थक गए हैं। भारत में एक बार फिर तेजी से हालात बदले हैं। महाराष्ट्र के अलावा अन्य प्रदेशों में भी केसेस बढ़ते जा रहे हैं। सूर्यवंशी बड़ी फिल्म है और इसको फायदा तभी पहुंच सकता है जब सभी जगह हालात ठीक हों।\nसूर्यवंशी के आगे खिसकने के बाद एक बार फिर सलमान खान की फिल्म 'राधे' पर सवाल खड़े हो गए हैं। क्या इस फिल्म की रिलीज भी आगे बढ़ जाएगी। सलमान की यह फिल्म भी एक साल से अटकी हुई है। पिछली ईद पर रिलीज होने वाली थी और अब यह ईद दरवाजे तक आ गई है।\nजिस तरह के हालात हैं वो जल्दी नहीं सुधरने वाले हैं। सलमान की मूवी को 13 मई को रिलीज करना अनाउंस किया गया है। सूर्यवंशी के रिलीज होने के दो सप्ताह बाद यह फिल्म रिलीज होने वाली है। अब सूर्यवंशी आगे बढ़ गई है, ऐसे में इस बात की पूरी संभावना है कि सलमान की फिल्म राधे की रिलीज भी आगे बढ़ जाएगी।\nक्या ओटीटी पर आएगी ये दोनों फिल्में?\nसलमान खान तो सिंगल स्क्रीन सिनेमाघर वालों से वादा कर चुके हैं कि 'राधे' को वे थिएटर में ही रिलीज करेंगे, लेकिन इस वादे को पूरा करने में कोविड-19 लगातार मुश्किल पैदा कर रहा है। दूसरी ओर भारी धन की राशि लिए ओटीटी वाले न केवल राधे बल्कि सूर्यवंशी के प्रोड्यूसर्स के पीछे लगे हुए हैं कि अपनी फिल्म हमें दे दो, लेकिन ये प्रोड्यूसर्स मान नहीं रहे हैं। आखिर कब तक नहीं मानेंगे? कब तक परिस्थितियों के सही होने का इंतजार करेंगे। फिल्म की लागत लगातार बढ़ती जा रही है जिसके कारण रिकवरी मुश्किल हो जाएगी। संभव है कि हालात जल्दी नहीं सुधरे तो सूर्यवंशी और राधे ओटीटी पर देखने को मिल जाए।\nश्वेता तिवारी ने फिर दिखाई ग्लैमर की छटा, फैंस ने कहा दिन बना दिया\nसलमान खान को डेट करना चाहती हैं यह 'खान'\nदीया मिर्जा ही नहीं, ये हीरोइनें भी शादी के पहले हो गई थीं प्रेग्नेंट\nअपनी अनोखी डांसिंग स्टाइल से जीतेन्द्र ने बनाई पहचान


परवरिश – Dr. Gunjarika Ranka\nसर्दियों की छुट्टियों का आज तीसरा दिन हैं।5साल का सोनू गंभीर मुद्रा में माँ के पास आ कर बोला, ‘मम्मी मुझे आपसे कुछ बात करनी हैं’ ओह मेरा छोटा सा बच्चा और इतनी गंभीरता भरी आवाज़! क्या हुआ होगा! अचानक ही बच्चों के साथ होने वाली अनहोनी घटनाएं दिमाग में कौंध गयी !…\nBy Dr.Gunjarika Ranka\tDecember 5, 2018\t0\nउम्र से पहले बड़े होते बच्चों के साथ होती घटनाओं का विश्लेषण कर-कर के आज जब की परवरिश को ले कर मीडिया आपको काफ़ी संवेदनशील बना चुका हैं और आप भी इतना तो अच्छे से समझ गए हैं – आपको बच्चों के साथ दोस्ताना सम्बन्ध रखने हैं, बहुत जरुरी हैं की बच्चों की बात सुनी जाये, उन्हें…\nBy Dr.Gunjarika Ranka\tDecember 22, 2017\t0\nमुझे लगता हैं कि मेरे बच्चे के साथ कुछ ऐसी उलझनें हैं जिन्हें सुलझानें के लिए मुझे मदद की जरुरत हैं। मुझे चाहिए कोई ऐसा जिस से से मैं खुल कर अपनी बात कह सकूँ… कोई ऐसा जो मुझे और मेरे बच्चें को गलत न समझें… जो मेरी मुश्किल को मेरी नाकाबलियत न समझें। कोई…\nBy Dr.Gunjarika Ranka\tNovember 22, 2017\t0\nहमारे समाज में बच्चो के व्यवहार के लिए परिवार और खास तौर पर माँ को सीधे सीधे जिम्मेदार माना जाता हैं। बच्चे के व्यवहार में एक बात ज़रा ऊपर-नीचे दिखी और हर कोई आपकी परवरिश पर सवाल खड़े करने लगता हैं।आम तौर पर सुनने को मिलते है ये जुमले – तुम बच्चों को कुछ ज्यादा…


4 जुलाई--स्थापना-दिवस / आजाद हिन्द फ़ौज\nदिंनाक: 04 Jul 2018 19:12:00\nभोपाल(विसंके). सामान्य धारणा यह है कि आजाद हिन्द फौज और आजाद हिन्द सरकार की स्थापना नेताजी सुभाषचन्द्र बोस ने जापान में की थी; पर इससे पहले प्रथम विश्व युद्ध के बाद अफगानिस्तान में महान क्रान्तिकारी राजा महेन्द्र प्रताप ने आजाद हिन्द सरकार और फौज बनायी थी। इसमें 6,000 सैनिक थे।\nद्वितीय विश्व युद्ध के बाद इटली में क्रान्तिकारी सरदार अजीत सिंह ने‘आजाद हिन्द लश्कर’ बनाई तथा ‘आजाद हिन्द रेडियो’ का संचालन किया। जापान में रासबिहारी बोस ने भी आजाद हिन्द फौज बनाकर उसका जनरल कैप्टेन मोहन सिंह को बनाया। भारत को अंग्रेजों के चंगुल से सैन्य बल द्वारा मुक्त कराना ही इस फौज का उद्देश्य था।\nनेताजी सुभाषचन्द्र बोस5दिसम्बर, 1940 को जेल से मुक्त हो गये; पर उन्हें कोलकाता में अपने घर पर ही नजरबन्द कर दिया गया। 18 जनवरी, 1941 को नेताजी गायब होकर काबुल होते हुए जर्मनी जा पहुँचे और हिटलर से भेंट की। वहीं सरदार अजीत सिंह ने उन्हें आजाद हिन्द लश्कर के बारे में बताकर इसे और व्यापक रूप देने को कहा। जर्मनी में बन्दी ब्रिटिश सेना के भारतीय सैनिकों से सुभाष बाबू ने भेंट की। जब उनके सामने ऐसी सेना की बात रखी गयी, तो उन सबने इस योजना का स्वागत किया।\nजापान में रासबिहारी बसु द्वारा निर्मित 'इण्डिया इण्डिपेण्डेस लीग' (आजाद हिन्द संघ) का जून 1942 में एक सम्मेलन हुआ, जिसमें अनेक देशों के प्रतिनिधि उपस्थित थे। इसके बाद रासबिहारी बसु ने जापान शासन की सहमति से नेताजी को आमन्त्रित किया। मई 1943 में जापान आकर नेताजी ने प्रधानमन्त्री जनरल तोजो से भेंट कर अंग्रेजों से युद्ध की अपनी योजना पर चर्चा की 16 जून को जापानी संसद में नेताजी को सम्मानित किया गया।\nनेताजी4जुलाई, 1943 को आजाद हिन्द फौज के प्रधान सेनापति बने। जापान में कैद ब्रिटिश सेना के 32,000 भारतीय तथा 50,000अन्य सैनिक भी इस फौज में सम्मिलित हो गये। इस सेना की कई टुकड़ियाँ गठित की गयीं। वायुसेना, तोपखाना, अभियन्ता, सिग्नल,चिकित्सा दल के साथ गान्धी ब्रिगेड, नेहरू ब्रिगेड, आजाद ब्रिगेड तथा रानी झाँसी ब्रिगेड बनायी गयी। इसका गुप्तचर विभाग और अपना रेडियो स्टेशन भी था।\n9 जुलाई को नेताजी ने एक समारोह में 60,000 लोगों को सम्बोधित करते हुए कहा - यह सेना न केवल भारत को स्वतन्त्रता प्रदान करेगी,अपितु स्वतन्त्र भारत की सेना का भी निर्माण करेगी। हमारी विजय तब पूर्ण होगी, जब हम ब्रिटिश साम्राज्य को दिल्ली के लाल किले में दफना देंगे। आज से हमारा परस्पर अभिवादन ‘जय हिन्द’ और हमारा नारा‘दिल्ली चलो’ होगा।\nनेताजी ने4जुलाई, 1943 को ही ‘तुम मुझे खून दो, मैं तुम्हें आजादी दूँगा’ का उद्घोष किया। कैप्टेन शाहनवाज के नेतृत्व में आजाद हिन्द फौज ने रंगून से दिल्ली प्रस्थान किया और अनेक महत्वपूर्ण स्थानों पर विजय पाई; पर अमरीका द्वारा जापान के हिरोशिमा और नागासाकी नगरों पर परमाणु बम डालने से युद्ध का पासा पलट गया और जापान को आत्मसमर्पण करना पड़ा।\nभारत की स्वतन्त्रता के इतिहास में आजाद हिन्द फौज का बहुत महत्वपूर्ण स्थान है। यद्यपि नेहरू जी के सुभाषचन्द्र बोस से गहरे मतभेद थे। इसलिए आजाद भारत में नेताजी, आजाद हिन्द फौज और उसके सैनिकों को समुचित सम्मान नहीं मिला। यहाँ तक कि नेताजी का देहान्त किन परिस्थितियों में हुआ, इस रहस्य से आज तक पर्दा उठने नहीं दिया गया।\nमा. सरकार्यवाह सुरेश (भय्याजी) जोशी द्वारा जारी वक्तव्य


बेंजामिन नेतन्याहू की पत्नी सारा नेतन्याहू को भोजन के लिए आवंटित सरकारी धन का गलत तरह से इस्तेमाल करने के मामले में दोषी ठहराया गया है. सज़ा के तौर पर उन पर कुल 15,200 डॉलर का जुर्माना लगा है.\nसुनवाई के लिए कोर्ट में पहुंचती प्रधानमंत्री बेंजामिन नेतन्याहू की पत्नी सारा नेतन्याहू. (फोटो: रॉयटर्स)\nयरुशलम: इजराइल की एक अदालत ने रविवार को प्रधानमंत्री बेंजामिन नेतन्याहू की पत्नी सारा नेतन्याहू को भोजन के लिए आवंटित सरकारी धन का गलत तरह से इस्तेमाल करने के मामले में दोषी ठहराया है. इस मामले में नेतन्याहू की पत्नी ने प्ली बार्गेन के तहत आरोप कम करने पर खुद अपने दोष को स्वीकार किया है.\nसारा नेतन्याहू को एक अन्य शख्स की गलती को भुनाने का दोषी ठहराया गया है और जुर्माना भरने का आदेश दिया गया है. यरूशलम मजिस्ट्रेट अदालत में जस्टिस एविटल चेन ने दोष कबूल करने के ऐवज में आरोप कम करने को मंजूरी प्रदान की.\nसारा नेतन्याहू पर 10 हजार शेकेल (2800 डॉलर) का जुर्माना लगाया गया है और राज्य के कोष में 45 हजार शेकेल की भरपाई करने का आदेश भी उन्हें दिया गया है.\nसीएनएन के मुताबिक धोखाधड़ी का एक और अधिक गंभीर आरोप हटाए जाने के बाद, सारा नेतन्याहू ने दूसरे व्यक्ति की गलती का फायदा उठान वाले छोटे अपराध स्वीकार किया. जज के फैसले पर एक छोटी प्रतिक्रिया में, सारा नेतन्याहू ने अदालत से कहा, ‘मुझे काफी नुकसान हुआ है.’\n60 वर्षीय सारा की उनके पति के कार्यकाल के दौरान उनके कामकाज में बड़ी भूमिका रही है. जून 2018 में शुरू में उन पर सरकारी आवास पर रसोइया होने के बावजूद बाहर से खाना खरीदने के मामले में धोखाधड़ी और विश्वासघात का आरोप लगा था. ताजा समझौते में उन पर लगे भ्रष्टाचार के आरोप हटा लिए गए.\nTagged as: Benjamin Netanyahu, Israel, Israel Prime Minister Benjamin Netanyahu, News, sara netanyahu, इजराइल प्रधानमंत्री, इजरायल, ख़बर, द वायर हिंदी, न्यूज़, बेंजामिन नेतान्याहू, भ्रष्टाचार, समाचार, सारा नेतन्याहू, हिंदी समाचार


अगर बीच में न आए होते अरुण जेटली, तो सहवाग छोड़ देते दिल्ली – JanMan tv\nअगर बीच में न आए होते अरुण जेटली, तो सहवाग छोड़ देते दिल्ली\nपूर्व केंद्रीय वित्त मंत्री और भारतीय जनता पार्टी के कद्दावर नेता अरुण जेटली के निधन की खबर से पूरे देश में शोक की लहर है. राजनीतिक और सामाजिक क्षेत्रों में सक्रिय होने के साथ-साथ जेटली का खेल जगत में भी उल्लेखनीय योगदान रहा. ऐसे में क्रिकेट जगत में भी काफी दुख देखा जा रहा है.\nअरुण जेटली का क्रिकेट से काफी पुराना नाता रहा है. वह दिल्ली एंड डिस्ट्रिक्ट क्रिकेट एसोसिएशन (DDCA) के अध्यक्ष भी रहे और वीरेंद्र सहवाग जैसे कई क्रिकेटरों के करियर को संवारने में उनका भी बड़ा हाथ रहा है. सहवाग और जेटली के बीच हमेशा ही अच्छे रिश्ते रहे. लेकिन, एक समय ऐसा भी आया था कि जब डीडीसीए और सहवाग के बीच मनमुटाव हो गया था और फिर दूरियां इतनी अधिक बढ़ गई थी कि सहवाग ने दिल्ली छोड़कर हरियाणा जाने की योजना बना ली थी. वह हरियाणा से खेलने की तैयारी करने लगे थे. सभी औपचारिकताएं भी पूरी हो गई थीं.\nजैसे ही यह बात अरुण जेटली को पता चली तो उन्होंने खुद सहवाग से बात की और उन्हें दिल्ली छोड़कर जाने से रोकने की कोशिश की. काफी बातचीत और समझाने के बाद वीरेंद्र सहवाग ने अरुण जेटली की बात मान ली और दिल्ली काे छोड़कर नहीं गए. आज जेटली के निधन पर उनको श्रद्धांजलि देते हुए सहवाग ने ट्वीट के जरिए वो पूरा किस्सा बयां किया.\nवीरेंद्र सहवाग ने ट्वीट कर कहा, ‘अरुण जेटली जी के निधन से काफी दुख है. सामाजिक जीवन में बड़ी सेवाएं देने के अलावा उन्होंने दिल्ली के कई क्रिकेटरों को भारतीय टीम का प्रतिनिधित्व करवाने में भी अहम भूमिका निभाई.’\nसहवाग ने आगे कहा, ‘ एक ऐसा वक्त भी था जब दिल्ली से बहुत कम खिलाड़ियों को राष्ट्रीय टीम में खेलने का मौका मिलता था. लेकिन डीडीसीए में उनके नेतृत्व में मुझ समेत कई खिलाड़ियों को भारत का प्रतिनिधित्व करने का मौका मिला. उन्होंने खिलाड़ियों की समस्याओं को सुना. वह समस्याओं का हल करने वाले इंसान थे. मेरा निजी रूप से उनसे काफी अच्छा रिश्ता था. उनके परिवार को करीबियों के लिए मैं दिल से संवेदनाएं प्रकट करता हूं. ओम शांति.’


अनंत पन्ने अधिक प्रबंधनीय मात्रा में HTML डेटा के बड़े टुकड़ों को प्रदर्शित करने के लिए डिजाइन किया गया था .\nपाठक पेज के अंत तक पहुँच जाता है, स्क्रिप्ट और अधिक सामग्री लोड करता है.\nयह डेटा लोड करने के लिए एक ' अनंत पुस्तक ' व्यवस्था लागू करता है, ताकि पाठक एक बार में सभी पृष्ठ पर पाठ / छवियों का भारी मात्रा में लोड करने के लिए नहीं है . इस उपयोगकर्ता के लिए एक और अधिक आरामदायक पढ़ने के अनुभव सुनिश्चित करता है .\nअनंत पेज आपके डेटा ' paginating ', और फिर ' मांग पर ' उपयोगकर्ता के लिए कि डेटा खिलाने से काम करता है. इस तकनीक को ' आलसी लोड ' के रूप में जाना जाता है, और इंटरनेट पर अधिक से अधिक आम होता जा रहा है . अनंत स्क्रॉल का एक उदाहरण उपयोगकर्ता द्वारा अनुरोध के रूप में सामग्री भरी हुई है जहां गूगल छवियाँ, है .\nस्क्रिप्ट भी छवियों के साथ काम करता है. अपने डेटा एक है तो यह कहना है\nअंतिम अद्यतन 11:\n10 अगस्त , सॉफ्टवेयर संस्करण\nअजाक्स, अनंत स्क्रॉल, जावास्क्रिप्ट, आलसी लोड हो रहा है, मांग पर, php


10 Important Features of Modern Car 10 महत्वपूर्ण फीचर्स जिनके बिना आपकी कार है अधूरी\n10 महत्वपूर्ण फीचर्स जिनके बिना आपकी कार है अधूरी 10 महत्वपू�...\n10 महत्वपूर्ण फीचर्स जिनके बिना आपकी कार है अधूरी\nनए ज़माने की कार्स में फीचर्स की भरमार होती है. ग्राहकों को लुभाने के लिए अब आपको साधारण सी कार्स में भी ऐसे फीचर्स मिलते हैं जो कुछ समय पहले तक केवल लक्ज़री कार्स से ही सम्बद्ध थे. जो कार अक्सर खुद नहीं चलाते और पीछे की सीट पर आराम ही फरमाते हैं, उन लोगों के लिए फीचर्स ख़ास मायने रखते हैं. मगर कुछ फीचर्स ऐसे होते हैं जो औरों से यदा ज़रूरी होते हैं. अब सरकार ने सभी कार्स में ABS (एंटी-लॉक ब्रेकिंग सिस्टम) और एयर-बैग जैसे फीचर्स अनिवार्य कर दिए हैं. मगर फिर भी ऐसे अनेकों फीचर्स हैं जो नयी कार खरीदते समय आपकी नज़र में होने ही चाहियें. पेश हैं 10 ऐसे ही फीचर्स\nकाफी लम्बे समय से कार के सामने वाले शीशे पर वाईपर एक अनिवार्य फीचर बन गए हैं. मगर पीछे वाले शीशे के लिए एक अलग से वाइपर अभी भी अनेकों कार निर्माता देने से बचते हैं. यह काफी सस्ती तकनीक है जिसके इस्तेमाल से आपका काम काफी आसान हो सकता है. मगर कंपनियां पैसे बचाने के लिए यहाँ कंजूसी कर जाती हैं. ठण्ड की रातों में और बरसात के समय यह फीचर किसी वरदान से कम नहीं है.\nएडजस्ट की जा सकने वालीं ड्राईवर सीट\nएडजस्ट करना एक खूबी है जो हम भारतीयों की रगों में दौड़ती है. मगर कार निर्माता अक्सर हमारी इस खूबी का गलत फायदा उठाते हैं और महंगी कार्स में भी ऐसी सीट नहीं देते जो ऊपर-नीचे एडजस्ट की जा सकें. लोग हमारे देश में हर आकार-प्रकार में मौजूद हैं और इसलिए एडजस्ट की जा सकने वाली सी सीट बहुत अहम हैं. एक शानदार सीट आपके सफ़र में चार चाँद लगा सकती है. सुरक्षा के लिहाज़ से भी यह काफी ज़रूरी है क्योंकि अच्छी सीट पर बैठ कर आप सड़क पर ट्रैफिक भी आराम से देख सकते हैं.\nस्टीयरिंग व्हील सभी आकार-प्रकार में आते हैं — कुछ बड़े और कुछ छोटे. कुछ स्टीयरिंग व्हील नीचे झुके होते हैं जबकि कुछ शरीर से ज्यादा ही दूर होते हैं. क्योंकि यह किसी भी कार में सबसे प्रमुख उपकारण होता है इसलिए यह ऐसा होने चाहिए जो एडजस्ट किया जा सके — ताकि हर तरह के ड्राईवर कार आसानी से चला सकें. स्टीयरिंग पर टेलिस्कोपिक फीचर से आप इसे आगे-पीछे कर सकते हैं. यह नयी कार्स में एक अनिवार्य फीचर है.\nपार्किंग कैमरा और सेंसर\nसड़कों पर गाड़ियों की संख्या हर दिन बढ़ती जा रही है और इसलिए पार्किंग की जगह बहुत कम हो गयीं हैं. यह बड़ी SUVs के मालिकों के लिए एक बड़ा सरदर्द है जो अक्सर घंटों अपनी कार्स के लिए जगह ढूँढने में लगा देते हैं और दुसरे लोगों की कार्स को नुक्सान भी पहुंचाते हैं. पार्किंग कैमरा ऐसे समय एक वरदान की तरह होते हैं और यह कार को किसी दुर्घटना से बचाते हैं. अगर आप की कार में पार्किंग कैमरा भी है तो भी यह सुनिश्चित कर लें कि वे पार्किंग सेंसर से लैस हैं.\nAndroid Auto और Apple CarPlay से लैस इंफोटेनमेंट सिस्टम\nआज के ज़माने में टचस्क्रीन इंफोटेनमेंट सिस्टम हर कार की बुनियादी ज़रुरत हैं. अगर आप कोई महंगी कार खरीद रहे हैं और वह भी लम्बे समय के लिए तो यह सुनिश्चित कर लें की आप की पसंदीदा कार में यह फीचर है. Android Auto और Apple Car Play सपोर्ट इसमें चार चाँद लगा देता है क्योंकि आप इनसे अपनी कार को मोबाइल से जोड़ सकते हैं. इंफोटेनमेंट सिस्टम की मदद से आप रास्ता ढूंढ सकते हैं और गाने भी सुन सकते हैं. Ford के इंफोटेनमेंट सिस्टम में तो दुर्घटना होने पर आपातकालीन सेवाएं भी मौजूद हैं.\nक्लाइमेट कण्ट्रोल एक काफी पेचीदा फीचर है और यह AC को नियंत्रित कर कार में तापमान को उचित स्तर पर रखता है. एक बार आप किसी तापमान को चुन लेते हैं तो यह फीचर पंखे की गति और कुलिंग को अपने आप नियंत्रित करता है. अगर ड्यूल-जोन नहीं तो कम से कम सिंगल-जोन क्लाइमेट कण्ट्रोल सिस्टम तो हर कार में होना ही चाहिए. मगर ऐसा फीचर चाहिए तो आपको तकरीबन5लाख-6लाख रूपए तक की कार खरीदनी होगी.\nइलेक्ट्रिक रियर-व्यू मिरर\nरात के समय कार चलाना काफी कठिन काम है. मगर ऐसा करना मजबूरी ही है तो एक ऐसी कार खरीदें जिसमें बहार के शीशे आप कार के अन्दर-अन्दर बैठे ही एडजस्ट कर सकें. क्योंकि ज़्यादातर ड्राईवर लो-बीम पर कार चलाने की ज़हमत नहीं उठाते इसलिए यह फीचर तो वाकई प्राणदायी है. यह मिरर ऑटोमैटिक होते हैं और खुद से लाइट एडजस्ट कर ड्राईवर को तेज़ रौशनी में पल भर के लिए भी अंधा होने से बचाते हैं.\nइलेक्ट्रिक विंग मिरर\nअब बारी आती है इलेक्ट्रिक विंग मिरर की. इनका सबसे बड़ा फायदा यह है कि आप इन्हें कार का शीशा नीचे किये बिना भी आराम से नियंत्रित कर सकते हैं. आप सर एक बटन दबाकर ही मिरी एडजस्ट कर सकते हैं और अपने ड्राइविंग अनुभव को सुगम बना सकते हैं. अगर आपकी कार में ऑटो मिरर फोल्ड फीचर है तो यह और भी बेहतर है क्योंकि ऐसे में आप की कार का इंजन बंद होते ही आपके मिरर भी बंद हो जाते हैं.\nयह फीचर आपको किसी बजट कार में तो नहीं ही मिलेगा. मगर आप कोई महंगी कार खरीद रहे हैं — जैसे 10 लाख रूपए से ज्यादा तक की — तो यह सुनिश्चित करना ज़रूरी है की यह फीचर कार में हो. इस फीचर से कार की हैंडलिंग बेहतर होती है और आपका सफ़र आरामदायक हो जाता है. लम्बे सफ़र के दौरान यह फीचर किसी वरदान से कम नहीं है.\nवन-टच साइड विंडो\nयह फीचर किसी भी ड्राईवर के लिए अपनी कार में एक अतिरिक्त सुविधा से कम नहीं है. किसी भी ऐसी सड़क पर यात्रा करते समय जहाँ टोल-गेट या पुलिस के नाके मौजूद हों ड्राईवर इस बटन का इस्तेमाल कर आसानी से अपनी विंडो नीचे कर सकता है. तो टोल वाली सड़कों पर अक्सर यात्रा करने वाले अपनी कार में यह फीचर ज़रूर जोड़ लें.\nTata Nexon से Hyundai Creta; भूल जाइए सनरूफ को, खुले छत अवतार में ऐसी दिखेंगी ये SUVs »


सोनिया आडवाणी की टिप्पणी से नाराज, लोकसभा में हड़कंप - BBC News हिंदी\nImage caption लोकसभा में हस्तक्षेप कर आडवाणी से उनका बयान वापस लेने को कहा\nअसम में हाल ही में हुई हिंसा पर बहस की शुरुआत करते हुए आडवाणी ने कहा कि 'भारत के इतिहास में ऐसा कभी नहीं हुआ...यूपीए2अवैध है.' इस पर पूरा सत्ता पक्ष हंगामा करने लगा और यूपीए अध्यक्ष सोनिया गांधी ने भी कड़ी नाराज़गी जताई.\nImage caption आडवाणी के बयान के बाद लोकसभा में हंगामा हुआ\nगृह मंत्री सुशील कुमार शिंदे ने आडवाणी के बयान को 'सभी का....संसद का अपमान' बताया. संसदीय कार्यमंत्री पवन कुमार बंसल ने भी आडवाणी के बयान पर आपत्ति जताई.\nशिंदे ने कहा, ''आडवाणी एक वरिष्ठ नेता हैं. हम सभी उनका सम्मान करते हैं. लेकिन आज उन्होंने कह दिया कि वर्ष 2009 का पूरा चुनाव ही अवैध था. ये हम सबका अपमान है. मुझे लगता है कि उन्हें अपने शब्द वापस लेना चाहिए.''\nइसके बाद लोकसभा में विपक्ष की नेता सुषमा स्वराज ने भी आडवाणी की तरफ से सफाई देते हुए कहा, ''सरकार की विफलता आर्थिक मोर्चे पर ही नहीं राष्ट्रीय सुरक्षा मोर्चों पर ज्यादा है क्योंकि उन्होंने बांग्लादेश से होने वाली घुसपैठ को नहीं रोका. वे अप्रासांगिक नहीं बोल रहे थे. साथ ही आडवाणी वर्ष 2008 में हुए विश्वास मत का संदर्भ दे रहे थे और उन्होंने 2009 की सरकार को अवैध नहीं कहा.''